title: Lynn Burke

text: Burke voitti Rooman 1960 olympialaisten 100 metrin selkäuinnissa kultaa ajalla 1.09,3. Hän jäi vain 0,1 sekuntia ennen kisoja uimastaan maailmanennätyksestä. Hän sai kultamitalin myös 4 × 100 metrin sekauintiviestissä, jossa hän ui ensimmäisen osuuden parantaen samalla 100 metrin selkäuinnin maailmanennätyksen aikaan 1.09,0. Yhdysvaltain joukkueen loppuaika 4.41,1 oli myös uusi maailmanennätys tässä ensimmäistä kertaa olympialaisten ohjelmaan kuuluneessa lajissa. Joukkueen ankkurina ui Christina von Saltza, joka oli Burken ystävä ja harjoittelukumppani ja jonka vanhempien luona Burke asui. Heitä molempia valmensi George Haines.


title: Avan (Aragatsotn)

text: Avan (armeniaksi Ավան) on kuntatason yhteisö Aragatsotnin maakunnassa Armeniassa. Avanissa oli vuonna 2001 yhteensä 915 asukasta.


title: Season of the Dead

text: Season of the Dead on yhdysvaltalaisen death metal -yhtye Necrophagian ensimmäinen pitkäsoitto, joka julkaistiin vuonna 1987. Albumi jäi yhtyeen ainoaksi täyspitkäksi ennen sen reunionia vuonna 1997. Omana aikanaan albumi oli hyvin vaikutusvaltainen death metal -piireissä.


title: Season of the Dead

text: Red Stream julkaisi albumin uudelleen CD-muodossa 1990-luvun lopulla. Uudelleenjulkaisun kansi poikkesi hieman alkuperäisestä.Areadeath Productionsin uudelleenjulkaisi levyn lokakuussa 2007 kahden CD:n julkaisuna, mukana bonusraitoja. Ykkös-CD:llä oli bonuskappaleina vuonna 1986 nauhoitetun, julkaisemattoman EP:n kappaleet.Toisella CD:llä oli kappaleita Necrophagian vanhemmilta demoilta:


title: Season of the Dead

text: Death is Fun:Autopsy on the Living Dead:Rise from the Crypt:Power Through Darkness:Nightmare Continues:


title: Spencer Haywood

text: Spencer Haywood (s. 22. huhtikuuta 1949) on entinen yhdysvaltalainen koripalloilija. Hän pelasi ammattilaisena ABA:ssa ja NBA:ssa vuosina 1969–1983. Vuosina 1970–1975 seurana oli Seattle SuperSonics, joka vuonna 2007 jäädytti hänen pelipaitansa numeron (24).


title: Spencer Haywood

text: Haywood voitti maajoukkueen pelaajana kultaa Méxicon kesäolympialaisissa 1968. Hän pelasi myöhemmin urallaan myös ulkomailla, Italiassa.


title: Spencer Haywood

text: Haywood syntyi kymmenlapsiseen perheeseen Mississippissä. Hän osallistui neljään NBA:n tähdistöotteluun vuosina 1972–1975 ja voitti kauden 1979–1980 jälkeen Los Angeles Lakersin kanssa NBA-mestaruuden. Hän oli naimisissa somalailaissyntyisen mallin Imanin kanssa, kunnes pari erosi 1987.


title: Carolyn Schuler

text: Carolyn Schuler (s. 5. tammikuuta 1943) on entinen yhdysvaltalainen uimari ja olympiavoittaja.


title: Carolyn Schuler

text: Schuler voitti Rooman 1960 olympialaisten 100 metrin perhosuinnissa kultaa ajalla 1.09,5. Yhdysvaltain olympiakarsinnoissa hän oli hävinnyt 14-vuotiaalle Carolyn Woodille, mutta olympiafinaalissa tämä hörppäsi liikaa vettä ja keskeytti. Toisen kultamitalinsa Schuler sai 4 × 100 metrin sekauintiviestissä, jossa Yhdysvallat ui maailmanennätyksen 4.41,1. Laji oli ensimmäistä kertaa olympialaisten ohjelmassa.


title: Livenä vieraissa

text: Livenä vieraissa on The Voicen kokooma kokoelma, joka julkaistiin keskiviikkona 29. lokakuuta 2008. Kokoelmalevy sisältää kymmenen kotimaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään.


title: Livenä vieraissa

text: The Voice taltioi elokuussa viiden päivän aikana kymmenen musiikkivideota, jotka kuvattiin Helsingin Sompasaaressa, Sonic Pump -studiolla. Ohjauksesta vastasi Voicella mm. VIP Top-10 -ohjelmaa tekevä Kristian "Tortsu" Juuso.


title: Livenä vieraissa

text: Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa.


title: Livenä vieraissa

text: Levy sai jatkoa 6. toukokuuta 2009, kun The Voice julkaisi kokoelmasarjan toisen osan. Sillä esiintyvät muun muassa Sunrise Avenue, Waldo's People sekä Hanna Pakarinen.


title: Carolyn Wood

text: Carolyn Wood (s. 18. joulukuuta 1945) on entinen yhdysvaltalainen uimari ja olympiavoittaja.


title: Carolyn Wood

text: Wood voitti 14-vuotiaana 100 metrin perhosuinnin Yhdysvaltain olympiakarsinnoissa 1960. Rooman olympialaisten loppukilpailussa hän veti keuhkoihinsa vettä, mikä sekoitti hänen uintinsa ja sai hänet keskeyttämään. Hän voitti kultaa 4 × 100 metrin vapaauintiviestissä, jossa hän kolmannella osuudella voitti Australian Lorraine Crappia 2,7 sekunnilla. Yhdysvallat ui maailmanennätyksen 4.08,9 ja jätti Australian hopealle ajalla 4.11,3.


title: Egyptinkoirankuonolepakko

text: Egyptinkoirankuonolepakko eli afrikanronkko ("Rousettus egyptiacus") on keskikokoinen hedelmälepakko, jonka levinneisyysalue ulottuu Senegalista yli lähes koko Afrikan ja Etu-Aasian Pakistaniin asti. Sitä tavataan myös Kyproksella ja Turkissa. Nisäkäsnimistötoimikunnan ehdotus lajin uudeksi suomenkieliseksi nimeksi on "ronkko".


title: Egyptinkoirankuonolepakko

text: Egyptinkoirankuonolepakolla on suuret silmät ja koiranomainen pää. Sen ruumis on noin 13–15,5 cm pitkä, kyynärvarsi on 8–10 cm ja paino 90-170 g.


title: Egyptinkoirankuonolepakko

text: Egyptinkoirankuonolepakot syövät hedelmien lisäksi myös siitepölyä ja mettä.


title: Egyptinkoirankuonolepakko

text: Naaras saa 105–107 päivän kantoajan jälkeen yhden tai harvoin kaksi poikasta. Laji lisääntyy monilla seuduilla noin kaksi kertaa vuodessa.


title: Egyptinkoirankuonolepakko

text: Toisin kuin muilla lepakoilla, egyptinkoirankuonolepakolla ja "Rousettus"-suvun kahdeksalla muulla lajilla on poikkeuksellinen kyky synnyttää äänisignaaleja värisyttämällä kieltään nopeasti suuontelossa tai oikeastaan maiskuttamalla äänekkäästi. Näin muodostuvan sointuvan, taajuudeltaan 6,5–100 kilohertsin äänen suurin intensiteetti on 12–18 kHz:n välillä. Ääntely ei ole ultraääntä, joten ihminen voi kuulla sen.


title: Anita Lonsbrough

text: Anita Lonsbrough (s. 10. elokuuta 1941) on entinen brittiläinen uimari ja olympiavoittaja.


title: Anita Lonsbrough

text: Lonsbrough voitti kultaa Rooman 1960 olympialaisten 200 metrin rintauinnissa maailmanennätysajalla 2.49,5. Kilpailua puolimatkassa kahdella sekunnilla johtanut, maailmanennätystä silloin vielä hallussaan pitänyt saksalainen Wiltrud Urselmann hävisi hänelle 0,5 sekuntia. Kaksi vuotta myöhemmin Leipzigissa Lonsbrough voitti samalla matkalla Euroopan mestaruuden.


title: Beverly Hills kyttä 2

text: Beverly Hills kyttä 2 on Tony Scottin ohjaama toimintakomedia vuodelta 1987. Sen edeltäjä on "Beverly Hills kyttä" ja jatko-osa "Beverly Hills kyttä 3".


title: Beverly Hills kyttä 2

text: Elokuvan pääosassa on Eddie Murphy ja muissa keskeisissä rooleissa nähdään mm. Judge Reinhold ja John Ashton.


title: Beverly Hills kyttä 2

text: Axel Foley (Eddie Murphy) lähtee taas Beverly Hillsiin moikkaamaan vanhoja tuttujaan, kunnes poliisipäällikkö Bogomilia ammutaan pahasti ja Axel haluaa kumppaneineen William "Billy" Rosewoodin (Judge Reinhold) ja John Taggartin (John Ashton) kanssa saada tekijät kiinni. Hän alkaa tutkia Bogomilin jäänyttä rikosjuttua ja pääsee aseiden salakuljetusliigan jäljille.


title: Isojoki (joki)

text: Isojoki tai Lapväärtinjoki on Lapväärtinjoen vesistön kaakkois-lounaissuuntaisesti Isojoen, Karijoen ja Kristiinankaupungin alueilla virtaava 75 kilometriä pitkä joki. Joki saa alkunsa Isojoen ja Kauhajoen rajalla sijaitsevalta Lauhanvuoren alueelta. Kristiinankaupungissa jokea nimitetään Lapväärtinjoeksi () ja Isojoen kunnan alueella puolestaan Isojoeksi. Joen valuma-alue ulottuu myös Teuvan, Kauhajoen ja Honkajoen alueille.


title: Isojoki (joki)

text: Joen valumapinta-ala on 1 089 neliökilometrin kokoinen ja tästä alasta 13,7 prosenttia on peltoja. Valuma-alueen suurin järvi on 48 hehtaarin kokoinen Kangasjärvi Isojoen kunnan alueella. Joki on yläjuoksulla kapea, paikoittain puromainenkin. Alajuoksulla joki puolestaan on pengerretty ja ruopattu. Isojoen virtaamat ja vedenlaatu ovat tasaisempia kuin muissa länsisuomalaisissa virtavesistöissä johtuen joen pohjavesivaikutteisuudesta. Joessa on ainoastaan muutama pohjapato ja Peruksen voimalaitospato.


title: Isojoki (joki)

text: Isojoen suurimpia sivuhaaroja ovat Isojoen länsiosista alkunsa saava Kärjenjoki (alajuoksullaan Lapväärtissä ), Teuvan eteläosasta alkunsa saava ja alajuoksullaan Karijoen alueella virtaava Karijoki sekä Kauhajoen lounaisosista alkunsa saava ja alajuoksultaan Isojoen koillisosissa virtaava Heikkilänjoki.


title: Isojoki (joki)

text: Joen eliölajisto on monimuotoinen ja siellä elää uhanalaisia lajeja, kuten jokihelmisimpukka. Isojokeen nousee meritaimenta ja harjusta sekä siikaa alajuoksulle. Kirkkaissa latvaosien lähdepuroissa esiintyy purotaimenta. Lisäksi joessa on melko vahva nahkiaiskanta. Joen meri- ja purotaimen kantaa lisääntyy luonnollisesti, ja näitä onkin käytetty meritaimenten istutuksiin Länsi- ja Etelä-Suomen vesiin. Isojoki kuuluu Natura 2000 -verkostoon.


title: Isojoki (joki)

text: Isojoki on Suomen mittakaavassa yksi harvoista ja Selkämeren rannikon joista ainoa, jossa on jäljellä meritaimenen luonnonkanta. Isojoen meritaimenkanta (ISO) on erittäin uhanalainen.


title: Joseph Beal Steere

text: Joseph Beal Steere (9. helmikuuta 1842 Rollin, Michigan – 7. joulukuuta 1940 Ann Arbor) oli yhdysvaltalainen lintutieteilijä.


title: Joseph Beal Steere

text: Joseph Steeren vanhemmat olivat William Millhouse ja Elizabeth (Beal) Steere. Hän opiskeli lakia Michiganin yliopistossa ja valmistui vuonna 1870. Vuosina 1870–1873 Steere teki tutkimusretkiä Etelä-Amerikassa, Kiinassa ja Formosassa. 1874–1875 hän matkusti Filippiineillä ja Molukkien saaristossa. Steere toimi matkoillaan Michiganin valtionmuseon luonnonhistoriallisena keräilijänä ja museo kustansi osan hänen kuluistaan. Hän palasi Michiganin opettamaan eläintiedettä ja oli Michiganin yliopiston eläintieteen professori vuosina 1876–1893.


title: Joseph Beal Steere

text: 30. syyskuuta 1879 Steere avioitui Helen Buzzardin kanssa.


title: Joseph Beal Steere

text: Steere suoritti vielä yhden tutkimusretken vuonna 1901, jolloin hän johdatti joukon opiskelijoita Amazonille keräämään näytteitä Smithsonian-instituutille. Loppuelämänsä Steere vietti maatilallaan Ann Arborissa.


title: Joseph Beal Steere

text: Steere kuvaili ja nimesi lukuisia lintulajeja, muun muassa negrosinbulbulin ("Ixos siquijorensis"). Hänen kunniakseen on nimetty mindoronkukaali ("Centropus steerii"), filippiinienharlekiini ("Sarcophanops steerii"), filippiinienpitta ("Pitta steerii"), bataaninkuhankeittäjä ("Oriolus steerii") ja taiwaninmetsätimali ("Liocichla steerii").


title: Fred Brown

text: Fred Brown (s. 7. elokuuta 1948 Milwaukee, Wisconsin) on entinen yhdysvaltalainen koripalloilija. Hän pelasi Iowan yliopistossa ja vuosina 1971–1984 ammattilaisena NBA:ssa. Hänen NBA-seuransa oli koko tuon ajan Seattle SuperSonics.


title: Fred Brown

text: Brown osallistui NBA:n tähdistöotteluun vuonna 1976. Hän voitti Seattle SuperSonicsin kanssa kauden 1978–1979 NBA-mestaruuden. Seura on jäädyttänyt hänen pelipaitansa numeron #32.


title: Heroes of Our Time

text: Heroes of Our Time on ensimmäinen single DragonForcen neljänneltä studioalbumilta Ultra Beatdownilta. Ensimmäisenä se julkaistiin yhtyeen virallisilla MySpace-sivulla 4. heinäkuuta 2008. Biisille tehty musiikkivideo julkaistiin 8, heinäkuuta yhtyeen MySpace-profiilissa. 15. heinäkuuta 2008 single julkaistiin ladattavaksi iTunesissa. 21. elokuuta 2008 se oli ladattavissa -peliin yhtä aikaa Revolution Deathsquad ja Operation Ground and Poundin kanssa. Kappaleen musiikkivideo on tehty Hämeenlinnassa, Patria areenalla.


title: Bella Swan

text: Isabella ”Bella” Marie Swan (myöhemmin Bella Marie Cullen, s. 13. syyskuuta 1987) on kuvitteellinen hahmo Stephenie Meyerin kirjasarjassa "Houkutus". Hän on sarjan päähenkilö ja esiintyy jokaisessa sarjan neljässä osassa. Kirjasarjaan pohjautuvissa elokuvissa Bella Swania esittää Kristen Stewart.


title: Bella Swan

text: Ensimmäisessä osassa "Houkutus" Bella muuttaa isänsä Charlie Swanin luokse Forksin pikkukaupunkiin Washingtonin osavaltioon. Forksissa Bella ihastuu luokkatoveriinsa, vampyyri Edward Culleniin. Vaikka Edward pidättäytyy juomasta ihmisverta, vaikeuttaa hänen vampirisminsa hänen ja Bellan suhdetta. Bella ei halua menettää Edwardia ja vannoo muuttuvansa vielä itsekin vampyyriksi pystyäkseen olemaan Edwardin kanssa ikuisesti. Myöhemmin Bella ystävystyy perhetuttunsa, ihmissusi Jacob Blackin kanssa ja joutuu tahtomattaan keskelle kolmiodraamaa, sekä ihmissusien ja vampyyrien pitkäaikaista vihanpitoa.


title: Bella Swan

text: Sarjan luoja Stephenie Meyer on kertonut kuinka sai idean sarjan ensimmäiseen kirjaan "Houkutukseen". Kertomansa mukaan Meyer heräsi 2. kesäkuuta 2003 nähtyään erittäin eläväntuntuista unta. Meyerin mukaan hän näki unessaan tavallisen näköisen lukiolaistytön ja erittäin kaunispiirteisen vampyyripojan niityllä keskellä metsää. Hahmot keskustelivat siitä, että he olivat rakastumassa toisiinsa, mutta vampyyri tunsi suurta himoa tytön veren tuoksua kohtaan ja joutui toistuvasti taistelemaan itsehillintänsä kanssa, ettei tappaisi rakastettuaan yhdessä pienessä hetkessä.


title: Bella Swan

text: Meyerin unessa esiintyneillä hahmoilla ei ollut nimiä. Alun perin kirjoittaessaan hän kutsui hahmojaan yksinkertaisesti englannin kielen naispuolista ja miespuolista henkilöä tarkoittavilla pronomineilla ”he” ja ”she”, vapaasti käännettynä ”poika” ja ”tyttö”. Myöhemmin Meyer päätti antaa naispuoliselle hahmolle nimen Isabella, jonka oli alun perin ajatellut antaanimen omalle tyttärelleen, jota ei koskaan saanut. Mutta sitten hän kiintyi hahmoon kuin omaan tyttäreensä. Bellan sai positiivisen vastaanoton uudessa koulussaan Forksissa, erityisen suosittu hän oli miespuolisten hahmojen keskuudessa, joka oli kuin suoraan Meyerin oman elämän siirtymisestä lukiosta yliopistoon.


title: Bella Swan

text: Sarjan ensimmäisessä osassa "Houkutus" 17-vuotias Bella Swan muuttaa äitinsä Renée Dwyerin luota kotoaan Arizonan osavaltion Phoenixista isänsä Charlie Swanin luo Washingtonin osavaltiossa sijaitsevaan Forksin pikkukaupunkiin. Uudessa koulussaan Bella tapaa salaperäisen oppilaan, Edward Cullenin, jonka omituinen käytös alkaa kiinnostaa tyttöä. Erinäisten tapahtumien kautta Edward tulee useaan otteeseen pelastaneeksi Bellan hengen osoittaen samalla omaavansa yliluonnollisilta vaikuttavia kykyjä. Vanhalta perhetuttavaltaan Jacob Blackilta Bella kuulee legendan, jonka mukaan Edward perheineen olisi vampyyri. Viimein Edward itse myöntää legendan todeksi, mutta lisää perheen pidättäytyvän ihmisveren juonnista. Edward varoittaa alituisesti Bellaa olemasta hänen kanssaan uskoen Bellan hengen olevan vaarassa jos hän jatkaa vampyyrin ystävänä. Bellan veren tuoksu on Edwardille houkuttelevampi kuin kenenkään muun ihmisen, ja tämän vuoksi hän pelkää jonakin päivänä tappavansa tytön. Bellan rakkaus ja luottamus Edwardiin tekevät hänet kuuroksi varoituksille, ja hän jatkaa ajan viettämistä Edwardin ja tämän perheen kanssa. Ollessaan ulkona Culleneiden kanssa Bellasta tulee sadistisen vampyyrin, Jamesin kohde. Perheensä avulla Edward pelastaa Bellan Jamesilta. Pelastuttuaan Bella osoittaa halua muuttua vampyyriksi, jotta voisi viettää ikuisuuden Edwardin kanssa. Edward kuitenkin on haluton muuttamaan tyttöä, ja Bella jää toistaiseksi ihmiseksi.


title: Bella Swan

text: Toisessa osassa" Uusikuu" Bellan 18-vuotissyntymäpäivät koittavat, jolloin hän on onneton tajuttuaan olevansa nyt Edwardia fyysisesti vanhempi. Bellan kielloista huolimatta Alice järjestää hänelle syntymäpäiväjuhlat Culleneiden kotona. Avatessaan lahjojaan Bella saa paperihaavan sormeensa, josta alkaa vuotaa verta, ihmisverestä kieltäytyneiden mutta verenjanoisten vampyyrien edessä. Jasper ei kykene hallitsemaan itseään ja hyökkää Bellaa kohti, mikä muistuttaa Edwardia siitä, että heidän suhteensa asettaa Bellan suureen vaaraan. Edward kertoo Bellalle Cullenien muuttavan pois Forksista. Hän jättää Bellan metsään, polun juurelle samalla luvaten, ettei Bellan tarvitse enää koskaan nähdä häntä uudestaan. Hän saa Bellan uskomaan, ettei hän enää rakasta tätä. Bella yrittää epätoivoisesti seurata rakastettuaan.


title: Bella Swan

text: Kuukausien kuluessa Bella suree edelleen rakkaansa lähtöä ja on vaipunut eräänlaiseen apatiaan. Huolestunutta Charlieta lepytelläkseen Bella lähtee Port Anglesiin ystävänsä Jessican kanssa. Myöhemmin Bella lähestyy holtittomasti miesryhmää baarin ulkopuolella ja tajuaa, että ollessaan hengenvaarallisissa tilanteissa hän kykenee kuulemaan Edwardin äänen päässään. Hän haluaa epätoivoisesti kuulla rakastamansa äänen uudestaan ja uudestaan, jolloin hän alkaa etsiä holtittomia harrastuksia. Ensimmäiseksi hän pyytää Jacob Blackia korjaamaan kaksi vanhaa moottoripyörää ja alkaa viettää aikaa tämän kanssa. Bella viihtyy hyvin Jacobin seurassa. Tämän kodista alkaa tulla Bellalle pakopaikka, ja Jacobista hänelle turvasatama, joka antaa Bellalle valheellisen tunteen, että hänen särkynyt sydämensä on ehjä. Heidän ystävyytensä vahvistuu, ja Jacob myöntää romanttiset tunteensa Bellalle, mutta tämä ei tunne samoin häntä kohtaan. Kun vampyyri Laurent palaa Forksiin ja hyökkää pellolla - jonne Bella patikoi yksin - Bellan kimppuun, jättimäiset sudet pelastavat hänet. Bellalle paljastuu, että Jacob ja hänen heimolaisensa ovat ihmissusia. Bella saa myös kuulla, että Victoria on palannut Forksiin kostaakseen hänelle kumppaninsa Jamesin kuoleman.


title: Bella Swan

text: Eräänä päivänä Bella näkee Jacobin ystävien hyppivän kalloilta, jolloin tajuaa, että silloin voisi taas kuulla Edwardin äänen. Myöhemmin tylsistynyt Bella lähtee sukeltelemaan kalliolta, jolloin melkein hukkuu, mutta Jacob pelastaa hänet. Bella näkee liekkejä veden pinnassa, jotka myöhemmin tajuaa Victorian punaisiksi hiuksiksi. Alice ei voi nähdä Bellaa hänen "ihmissusiystäviensä" kanssa, joten Alice näkee, että Bella sukeltaa eikä nouse pintaan. Alice tulee Forksiin lohduttamaan surevaksi luulemaansa Charlieta, kunnes törmää Bellaan hänen kotonaan ja tajuaa, että Bella on elossa. Väärinkäsitysten kautta Edward tulee siihen uskoon, että Bella on tehnyt itsemurhan ja matkustaa Italian Volterraan pyytääkseen Voltureita tuhoamaan itsensä. Alice ja Bella säntäävät Edwardin perään, estääkseen tätä tapattamasta itseään. Koska Volturit eivät suostu tuhoamaan Edwardia Hän aikoo järjestää kohtauksen St. Markuksen päivänä, jolloin ihmiset juhlivat vampyyrien tappamista Volterrassa. (Sama Markus, kuin Voltureiden Marcus) Edward aikoi astua auringonvaloon keskellä Volterrassa sijaitsevalla Piazza dei Priorin aukiolla. Bellan pelastettua Edwardin kolmikko puhuu Voltureille ja Alice päättää, että muuttaa Bellan itse vampyyriksi, jonka näyttää Arolle. Aro uskoo Alicen näkyyn ja päästää kolmikon lähtemään. Matkalla kotiin Edward kertoo Bellalle, ettei hän koskaan lakannut rakastamasta tyttöä ja paljastaa lähteneensä Forksista vain, koska luuli sen olevan Bellan parhaaksi. Bella antaa anteeksi Edwardille, ja Cullenien perhe palaa kotiinsa Forksiin. Bella – jonka päällimmäisenä tarkoituksena on tulla vampyyriksi – päättää, että Cullenin perheen tulisi äänestää Bellan kohtalosta. Kaikki, paitsi Edward ja Rosalie, äänestävät Bellan muutoksen puolesta, mutta Edward suostuu muuttamaan Bellan itse vain, jos Bella ja hän menevät naimisiin ennen Bellan vampyyriksi muuttumista.


title: Bella Swan

text: "Epäilyksessä" Bella ja Edward ovat "Uudenkuun" tapahtumien jälkeen palanneet onnellisesti yhteen. Heidän suhdettaan mutkistaa kuitenkin Bellan halu mennä tapaamaan ihmissusiystäväänsä Jacobia, sekä Charlien vahva viha Edwardia kohtaan. Edward on kuitenkin huolissaan Bellasta, ja pelkää Jacobin satuttavan Bellaa, mutta ymmärtäessään, ettei Bellalla ole hätää Jacobin kanssa, suostuu Bellan tahtoon. Bella viettää aikaa Jacobin kanssa La Pushissa ja oppii lisää muun muassa heimon historiasta, mutta Jacobin käytös ja Bellan aikomus muutua vampyyriksi mutkistaa ystävyyttä.


title: Bella Swan

text: Victoria palaa Forksiin kostamaan Bellalle ja Culleneille miesystävänsä Jamesin kuoleman. Hän on koonnut vampyyriarmeijan (joka aiheutti tuhoa Seattlessa) taistellakseen Culleneita vastaan ja tuhotakseen heidät. Cullenin perhe liittoutuu Jacobin ihmissusiryhmän kanssa. Ennen taistelua Edward kosii Bellaa. Bella, jonka omat vanhemmat menivät nuorena naimisiin ja erosivat vain lyhyen avioliiton jälkeen, on vastahakoinen suostumaan menemään naimisiin niin nuorena. Eikä hän ole ainoa; Myös Charlie ja Jacob ovat naimisiin menoa vastaan. Bellan ainoa haave ennen vampyyriksi muuttumista on rakastelu Edwardin kanssa. Jos he rakastelevat ennen naimisiin menoa ja ennen kuin Bella on muutettu vampyyriksi, hän suostuu. Edward kieltäytyy tästä väittäen sen olevan liian vaarallista tytölle. Lopulta he kuitenkin päätyvät kompromissiin.


title: Bella Swan

text: Taistelun aikana Bella, Edward ja Jacob piilottelevat vuorilla. Jacob huijaa Bellan suutelemaan itseään ja Bella tajuaa tunteensa häntä kohtaan; hän on rakastunut myös häneen. Victoria löytää Bellan ja muut, ja Edward ajautuu taisteluun naisen kanssa saaden lopulta tuhottua tämän. Bella tajuaa Edwardin olevan hänelle kaikista tärkein henkilö, suostuu tämän kosintaan ja valitsee siten Edwardin Jacobin sijasta.


title: Bella Swan

text: Aamunkoin alussa, Bella ja Edward menevät naimisiin Alicen järjestämässä seremoniassa. He viettävät kuherruskuukautensa Esmensaarella, pienellä fiktionaalisella saarella, jonka Carlisle antoi lahjaksi Esmelle. He saattavat avioliittonsa täydelliseksi, mutta rakastelu tuottaa erimielisyyksiä nuorelle parille: Edward on kauhuissaan siitä, että hän aiheutti mustelmia vaimolleen, mutta Bella inttää olevansa aivan kunnossa ja tahtoo rakastella Edwardin kanssa uudelleen. Edward vannoo, ettei tee samaa uudestaan Bellan ollessa ihminen, mikä kaihertaa tuoreen avioparin välejä. Pian Bella huomaa olevansa raskaana ja he lähtevät takaisin Forksiin Edwardin soitettua lääkäri Carlislelle.


title: Bella Swan

text: Nopeasti kasvava sikiö alkaa imeä Bellan terveyttä itseensä, ja Edward yrittää saada Bellan tekemään abortin, pelastaakseen vaimonsa elämän. Bella kuitenkin tuntee siteen itsensä ja syntymättömän lapsensa välillä ja vaatii saada synnyttää. Pian Edwardkin rupeaa rakastamaan vauvaa, kun hän alkaa kuulla vauvan ajatukset ja tajuaa, että vauvakin rakastaa Bellaa, eikä tietoisesti satuta häntä.


title: Bella Swan

text: Bella on kuolemaisillaan synnyttäessään vauvaa, mutta silti Edward toimittaa onnekkaasti heidän tyttövauvansa maailmaan. Tämän jälkeen hän ruiskuttaa omaa myrkkyään vaimonsa sykkimättömään sydämeen, mikä muuttaa Bellan vampyyriksi. Kivuliaan muuntautumisen aikana Jacob ”leimaantuu” (tahaton prosessi, jossa ihmissusi löytää sielunkumppaninsa) Bellan ja Edwardin vauvaan, Renesmee Culleniin. Bella oli miettinyt nimeä odottaessaan Renesmeetä ja nimi oli muotoutunut Edwardin ”äidin” Esmen ja Bellan äidin Reneén nimistä.


title: Bella Swan

text: Renesmee on parissa viikossa kasvanut parin vuoden ikäiseksi lapseksi. Irina-niminen vampyyri näkee hänet leikkimässä niityllä ja luulee häntä kuolemattomaksi vampyyrilapseksi (vampyyrimaailmassa ei saa luoda lapsivampyyreja) ja lähtee Italian Volterraan kertomaan lapsesta Voltureille, vampyyreiden ”kuninkaallisille”. Kun Volturit saapuvat tuhoamaan Renesmeen ja Cullenit rangaistukseksi laittomasta luomuksesta, Edward, Bella ja heidän kanssaan liittoutuneet vampyyrit vakuuttavat Volturit siitä, ettei Renesmee ole kuolematon lapsi, vaan puoliksi ihminen, puoliksi vampyyri, eikä ole uhka vampyyrimailmalle. Kun Volturit lähtevät, Edward ja Bella ovat lopultakin vapaita elämään rauhassa tyttärensä kanssa Esmen remontoimassa mökissään.


title: Bella Swan

text: Bella Cullen on Edward Cullenin vaimo, Renesmee Cullenin äiti, sekä Carlisle ja Esme Cullenin miniä. Bella on hyvin läheinen äitinsä Renéen kanssa, vaikka joskus hän tunteekin olevansa itse Renéen äiti. Hänen äitinsä laittaa aina suhteensa miehiin edelle, vaikka onkin tehnyt selväksi, että hän haluaa Bellan olevan itsenäinen. Bella syntyi Forksissa, mutta hänen äitinsä kasvatti Bellan Phoenixissä, jonne muutti jätettyään Charlien pian Bellan syntymän jälkeen.


title: Bella Swan

text: Bellan suhde isäänsä on aina ollut viileä. Renéen muutettua Bellan kanssa Phoenixiin, Bella näki isänsä vain kesäisin. Vaikka Bella olikin silloin nuori, hän vihasi kesiä Forksissa ja kalastusta Charlien kanssa. Bella muutti asumaan Charlien kanssa vain antaakseen äidilleen tilaa. Charlien luona Bella huolehti heidän ruokailuistaan. Hänen isänsä on erittäin suojeleva ja epäluuloinen Edward Cullenia kohtaan.


title: Bella Swan

text: Edward Cullen on Bellan Swanin poikaystävä, myöhemmin aviomies sekä vampyyri, joka pidättäytyy ihmisen verestä. Kun he tajuavat tunteensa toisiaan kohtaan, Bella rakastuu Edwardiin silmittömästi, uskoen, että Edward on täydellinen eikä Bella pidä itseään hänen rakkautensa arvoisena.


title: Bella Swan

text: Edward kosii Bellaa sarjan toisessa osassa, "Uudessakuussa", ja Bella myöntyy lopulta kosintaan Epäilyksessä, vaikkei pidäkään avioliitto-ajatuksesta. Osana sopimusta Edwardin kanssa hän lupaa mennä naimisiin Edwardin kanssa, jos tämä suostuu rakastelemaan Bellan kanssa ennen kuin hänestä tulee vampyyri. Bella pitää tätä ainoana asiana, jota odottaa avioliitolta.


title: Bella Swan

text: Neljännessä osassa, Aamunkoissa, Bella menee onnellisesti naimisiin Edwardin kanssa, Alicen järjestämässä seremoniassa ja hänestä tulee Isabella Marie Cullen. Kuherruskuukautensa aikana Bella huomaa tulleensa raskaaksi. Synnytyksen aikana Bella on kuolemaisillaan ja Edwardin on muutettava hänet vampyyriksi pelastaakseen hänen henkensä.


title: Bella Swan

text: Bellan muutoksen jälkeen hän ja Edward alkavat elää huomattavasti helpompaa elämää. Heidän on erittäin vaikeaa tyydyttää seksuaaliset halunsa toisillaan. Bella itse toteaa, että koska hänen uusi vampyyrikehonsa ei väsy, hän voisi jatkaa rakastelua koko yön. Hän saa kuulla asiasta kuitenkin Emmettiltä, Edwardin veljeltä melko lailla. Kirjan lopussa Bella ja Edward elävät onnellisesti, ikuisesti, aviomiehenä ja -vaimona tyttärensä Renesmeen kanssa.


title: Bella Swan

text: Jacob Black on Quileute-heimon jäsen ja Charlien parhaan ystävän Billyn poika. Jacob rakastaa Bellaa ja viettää paljon aikaa hänen kanssaan Edwardin ollessa poissa Uudessakuussa. Sillä aikaa kun Edward on poissa, Jacob helpottaa Bellan tuskaa, jonka Edwardin lähtö aiheutti. Jacobin kanssa oleminen toi helpotusta Bellan elämään, vaikka hän ei voinutkaan korvata Edwardia. Bella piti Jacobia parhaana ystävänään ja ”omana pienenä aurinkonaan”, joka säteilisi minne hän ikinä menikin. Jacobin muuntautuminen ihmissudeksi toi parin välille etäisyyttä.


title: Bella Swan

text: Epäilyksessä Jacob tunnustaa romanttiset tunteensa Bellaa kohtaan ja yrittää vakuuttaa Bellan jättämään Edwardin. Jacob ajattelee, että koska hän on enemmän ihminen kuin Edward, hän olisi turvallisempaa seuraa Bellalle. Edwardkin näkee tämän, mutta taistelee silti Bellasta. Jacob pakottaa Bellan suutelemaan itseään, mikä johtaa siihen, että Bella löi häntä murtaen samalla kätensä ja päättäen melkein heidän ystävyytensä. Hieman myöhemmin Jacob kuulee, että Bella ja Edward ovat kihlautuneet ja panee Bellan suutelemaan itseään sanoen, että tappaa muuten itsensä. Pian Bella kuitenkin tajuaa, että hänen rakkautensa Jacobia kohtaan ei ole mitään verrattuna rakkauteen, jota hän tuntee Edwardia kohtaan. Myöhemmin hän kertoo Jacobille, että valitsi Edwardin ja murtaa Jacobin sydämen.


title: Bella Swan

text: Murheen murtama Jacob pysyy huonoissa väleissä Edwardin ja Bellan kanssa. Lopulta Jacob leimaantuu heidän tyttäreensä Renesmeehen. Siitä Bella on raivoissaan ja kuultuaan, että Jacob antoi Renesmeelle lempinimen Loch Nessin hirviön mukaan, hän menettää itsehillintänsä ja yrittää tappaa Jacobin. Pian he kuitenkin tekevät rauhan ja Jacob pysyy Bellan parhaana ystävänä.


title: Bella Swan

text: Renesmee Cullen on Bella Cullenin ja Edward Cullenin biologinen tytär ja hän on puoliksi vampyyri, sillä hän syntyi silloin kun hänen äitinsä oli vielä ihminen. Ensimmäiseksi Edward yrittää saada Bellan luopumaan lapsesta, mutta alettuaan kuulla vauvan ajatukset hänkin alkaa rakastaa lasta. Bella ja Renesmee rakastavat toisiaan valtavasti, ja myös Cullenin koko perhe rakastuu Renesmeehen. Myös Jacob rakastuu Renesmee'hen, kun tämä leimaantuu häneen. Ensimmäiseksi Bella ei pidä siitä, mutta lopussa hän ei enää ole sitä vastaan.


title: Bella Swan

text: Renesmee on saanut ensimmäisen nimensä Renéeltä ja Esmeltä ja toisen nimensä Carlie Carlislelta ja Charlielta. Renesmeen lempinimi on Nessie.


title: Bella Swan

text: Mike Newton on suosittu poika Bellan uudessa koulussa ja hän on erittäin ihastunut Bellaan. Hän on Bellalle ystävällinen ja seuraa Bella kuin kultainennoutaja opastaessaan Bellan luokkaan joka päivä. Mike yrittää kysyä Bellaa useasti ulos, mutta hän ei ikinä suostu. Mike tulee mustasukkaiseksi kun kuulee, että Bella ja Edward seurustelevat.


title: Bella Swan

text: Ollessaan elokuvissa Bellan ja Jacobin kanssa Mike luovuttaa Bellan suhteen ja sanoo tälle, että ”tytöt ovat julmia”. Mike kuitenkin aloittaa romanttisen suhteen Jessica Stanleyn kanssa ja hyväksyy, että Edward on Bellan poikaystävä. Bella yrittää elvyttää heidän ystävyyssuhteen neljän kuukauden ”zombiajan” jälkeen, ja onnistuukin siinä, ja heistä tulee uudestaan ystävät vaikkei Mike tunnekaan enää samaa sidettä heidän välillään.


title: Bella Swan

text: Mike ei ilmeisesti ikinä päässyt yli Bellasta, sillä Edwardin ja Bellan häiden vastaanotolla Edward kommentoi Mikella olevan sopimattomia ajatuksia Bellasta.


title: Bella Swan

text: Jessica Stanley on myös Bellan ystävä high schoolista. Hän on ihastunut Mike Newtoniin ja myöhemmin hän Bellan johdattelujen ansiosta myös seurustelee hänen kanssaan. Jessicalla on kullanruskeat hiukset ja leveä hymy. Hän pitää puhumisesta ja juoruilemisesta. Bellan lisäksi hänen tyttöystäviinsä kuuluu muun muassa Angela Weber.


title: Bella Swan

text: Kirjoissa Bella kuvaillaan kalpeaksi. Hänellä on ruskeat silmät ja hiukset. Tätä yksityiskohtaisempaa kuvausta kirjoissa ei hänestä anneta. Stephenie Meyerin mukaan hän vältti hahmon tarkempaa kuvausta, jotta lukijat kykenisivät paremmin samaistumaan Bellaan. Meyer painottaa jättäneensä Bellan tarkan ulkonäön tulkittavaksi lukijoille itselleen, mutta nettisivuillaan kertoo kuinka itse näkee hahmon:


title: Bella Swan

text: Bellalla on kädessään pieni puolikuun muotoinen arpi, jonka hän sai verenhimoisen vampyyri Jamesin purtua häntä. Arpi kuvataan kalpeaksi, aina muutamaa astetta kylmemmäksi kuin hänen muu vartalonsa, ja auringonvalossa se kimaltaa samoin kuin vampyyrin iho. "Aamunkoissa" Edward muuttaa Bellan vampyyriksi, minkä jälkeen Bella kuvataan erittäin kauniiksi. Hänestä tulee vielä kalpeampi kuin aikaisemmin, ja hänen hiuksensa ovat tummemmat ja huulensa täyteläisemmät. Lisäksi hänen kauneuttaan kuvataan kirjassa Esmen ja Alicen veroiseksi.


title: Bella Swan

text: Bella kuvataan ymmärtäväiseksi ja välittäväksi ihmiseksi. Hän on vakava, ujo ja älykäs tyttö, jolla on kuiva huumorintaju. Bella on huomattavan kömpelö ja erittäin itsepäinen. Hänellä kuvataan olevan hyvin yksityinen mieli, minkä vuoksi Edward ei vampyyrin kyvyillään kykene lukemaan tytön ajatuksia. Bella on lisäksi päättänyt vakaasti tulla vampyyriksi, ja hän pitää vahvasti kiinni tästä päätöksestä. Bellan sanotaan olevan huono valehtelija, mutta silloin tällöin hän osoittaa kykenevänsä teeskentelemään hyvin. Veren haju saa Bellan huonovointiseksi, mutta muututtuaan vampyyriksi veri ei enää haittaa häntä. Vampyyriksi tulonsa jälkeen Bellalla kuvataan olevan selkeämpi näkemys maailmasta. Hänen itsekurinsa on hyvä, ja hän kykenee vastustamaan halua juoda ihmisverta ensimmäisellä metsästyksellään. Yksityisen mielensä ansiosta hän saa vampyyrin erikoisvoimakseen kyvyn luoda eräänlaisen kilven suojellakseen lähellä olevia vampyyrien erikoiskyvyiltä. Edward mainitsee Bellan, toisin kuin aiemmin, olevan erittäin sulokas jopa vampyyriksi.


title: Bella Swan

text:
Yhdysvaltalainen elokuvayhtiö Summit Entertainment on kuvannut elokuvasarjaa "Houkutus"-kirjasarjan pohjalta. Elokuvissa Bellaa esittää yhdysvaltalainen näyttelijä Kristen Stewart. Stephenie Meyer kommentoi olevansa erittäin innostunut näkemään Stewartin roolissa. Hän oli innoissaan siitä, että Bellaa
oli valittu näyttelemään näyttelijä, joka on esiintynyt monen eri genren elokuvissa. Hänen mukaansa "Houkutus" kuuluu useaan eri genreen, joten Bellan näyttelijällä oli hyvä olla kokemusta monista tyylilajeista. Ensimmäinen "Houkutus"-elokuva "Twilight – Houkutus" ilmestyi vuonna 2008. Stewart jatkaa Bellan roolissa myös sen jatko-osissa, vuoden 2009 elokuvassa "Twilight – Uusikuu" ja vuoden 2010 elokuvassa "Twilight – Epäilys". Neljännen osan "Aamunkoin" pohjaltakin on varmistettu tehtävän elokuva, jossa Stewart myös näyttelee.


title: Bella Swan

text: Stewart voitti parhaan naispääosan MTV Movie Awardin vuonna 2009 roolistaan ensimmäisessä elokuvassa. Stewart on voittanut myös monia muita palkintoja elokuvasarjan ansiosta.


title: Bella Swan

text: Bella Swan on saanut hahmona kriitikoilta negatiivisen vastaanoton. Sitä on pidetty muun muassa heikkona, ärsyttävänä, seksistisesti kuvattuna, vaikeasti samaistuttavana eikä kovinkaan kiinnostavana. Esimerkiksi "Kirkus Reviews" mainitsi Bellan olevan hahmo, jonka ”vetovoima perustuu taikuuteen, ei itse henkilöön”, ja kutsui häntä "latteaksi ja pakkomielteiseksi". "AvidBookReader" -sivuston arvostelija kritisoi Bellaa sarjan heikoimmaksi ja ärsyttävimmäksi hahmoksi. "Aamunkoita" arvostellessaan "Entertainment Weeklyn" Jennifer Reese piti raskaana olevaa Bellaa vaikeasti samaistuttavana, jopa kauhistuttavana hahmona. "Independent"-lehden arvostelija kritisoi "Aamunkoita" erittäin seksistiseksi ja piti Bellaa heikkona hahmona, joka ”elää palvellakseen miehiä ja kärsiäkseen”. Myös "Blast Magazinen" Kellan Rice kritisoi Bellan hahmoa seksistiseksi ja arvosteli hahmon joutuvan liikaa heikon, pulasta pelastettavan neidon rooliin. Monien mielestä Bella on tylsä ja luonteeton hahmo.


title: Jack Sikma

text: Jack Wayne Sikma (s. 14. marraskuuta 1955) on entinen yhdysvaltalainen koripalloilija. Hän pelasi NBA-tasolla vuosina 1977–1991. NBA:han hänet varasi Seattle SuperSonics, joka oli hänen seuransa vuoteen 1986. Sen jälkeen hän pelasi Milwaukee Bucksissa.


title: Jack Sikma

text: Sikma osallistui seitsemään perättäiseen NBA:n tähdistöotteluun vuosina 1979–1985. Hän voitti kauden 1978–1979 NBA-mestaruuden Seattle SuperSonicsin kanssa. Seura jäädytti hänen pelipaitansa numeron (43) vuonna 1992.


title: Jack Sikma

text: Kankakeessa, Illinoisissa syntynyt Sikma opiskeli ja pelasi yliopistotasolla Illinois Wesleyan Universityn joukkueessa. Pelaajauran jälkeen hän on toiminut valmennustehtävissä.


title: Dennis Awtrey

text: Dennis Wade Awtrey (s. 22. helmikuuta 1948) on entinen yhdysvaltalainen koripalloilija. Hän pelasi sentterinä aluksi Santa Claran yliopistolla Kaliforniassa ja sitten useissa NBA-seuroissa 1970-luvulla ja 1980-luvun alussa. Kaudella 1978–1979 hän voitti NBA-mestaruuden Seattle SuperSonicsin kanssa.


title: Al Kuwait SC

text: Al Kuwait Sports Club () on kuwaitilainen jalkapalloseura, joka perustettiin vuonna 1960. Sen kotistadion on Al Kuwait Sports Club Stadium, joka sijaitsee Al Kuwaitissa.


title: Harjasorakas

text: Harjasorakas ("Gloiodon strigosus") on "Bondarzewiaceae"-heimoon kuuluva kääpämäinen sieni. Harjasorakas vaatii varjoisaa ympäristöä ja haapapuita. Harjasorakas on Suomessa silmälläpidettävä ja luonnonsuojelulain alainen.


title: Harjasorakas

text: Harjasorakas kasvaa kuolleiden lehtipuiden, varsinkin haapojen ja raitojen rungoilla. Harjasorakkaan uhkia ovat esimerkiksi kosteiden metsien ojitus ja rannoilla kasvavien lehtipuiden hakkuut.


title: Harjasorakas

text: Harjasorakasta tavataan Euroopassa muun muassa Suomessa Perämeren kansallispuistossa, Ruotsissa noin sadassa eri paikassa Skånesta Pohjois-Ruotsiin saakka ja Norjassa. Puolasta laji on hävinnyt. Harjasorakasta tavataan myös Pohjois-Amerikasta.


title: David Madsen

text: David Madsen on yhdysvaltalainen käsikirjoittaja ja kirjailija. Hänen tunnetuimpia käsikirjoituksiaan on "Copycat – Kopiomurhaaja" (1995). Hän on myös kirjoittanut romaanit "Black Plume – The Suppressed Memoirs of Edgar Allan Poe" (1980), "U.S.S.A." (suom.) ja "Vodoun".


title: Kebbi

text: Kebbi on yksi Nigerian 36 osavaltiosta.n. Se sijaitsee maan luoteisosassa Nigerin ja Beninin vastaisella rajalla. Kebbin pinta-ala on 36 800 neliökilometriä. Vuoden 2006 väestönlaskennan alustavien tulosten mukaan Kebbissa oli noin 3 238 000 asukasta. Suurin väestöryhmä ovat hausat.


title: Kebbi

text: Kebbin pääkaupunki on Birnin Kebbi.


title: Kogi

text: Kogi on yksi Nigerian 36 osavaltiosta. Se sijaitsee maan keskiosassa Niger ja Benue -jokien yhtymäkohdan ympärillä. Kogin pinta-ala on 29 833 neliökilometriä. Vuoden 2006 väestönlaskennan alustavien tulosten mukaan Kogissa oli noin 3 278 000 asukasta.


title: Kogi

text: Kogin pääkaupunki on Lokoja. Sieltä on kahden tunnin ajomatka maan pääkaupunkiin Abujaan.


title: Kwara

text: Kwara on yksi Nigerian 36 osavaltiosta. Se sijaitsee maan länsiosassa. Kwaran pinta-ala on 36 825 neliökilometriä. Vuoden 2006 väestönlaskennan alustavien tulosten mukaan Kwarassa oli noin 2 371 000 asukasta. Suurin väestöryhmä ovat jorubat.


title: Kwara

text: Kwaran pääkaupunki on Ilorin.


title: Stade El Menzah

text: Stade El Menzah () on monikäyttöinen urheilustadion, joka sijaitsee Tunisin pohjoisosassa Tunisiassa. Stadion rakennettiin vuonna 1967 ja sinne mahtuu 45 000 katsojaa. Se toimii jalkapalloseurojen Espérance Sportive de Tunisin ja Club Africainin kotistadionina.


title: Stade El Menzah

text: Stade El Menzah on isännöinyt myös musiikki konsertteja muun muassa Michael Jackson teki ensimmäisen konsertinsa Tunisiassa vuonna 1996. Mariah Carey esiintyi kaksi kertaa 22.- ja 24. heinäkuuta 2006.


title: Koltsovon kansainvälinen lentoasema

text: Koltsovon lentoasema eli Koltsovon kansainvälinen lentoasema (, ) on miljoonakaupunki Jekaterinburgin kansainvälinen lentoasema Länsi-Siperiassa, Venäjän Sverdlovskin alueella. Lentoasema sijaitsee 16 kilometriä Jekaterinburgin keskustasta kaakkoon, hieman suurkaupungin kehätien ulkopuolella.


title: Koltsovon kansainvälinen lentoasema

text: Lentoasemalla on kaksi matkustajaliikenteen käyttämää pääkiitotietä.


title: Koltsovon kansainvälinen lentoasema

text: Säännöllisiä lentovuoroja kenttää käyttäen liikennöi yli 30:llä lentoyhtiöllä yli 80:een kohteeseen.


title: Koltsovon kansainvälinen lentoasema

text: Lentoasema avattiin vuonna 1928 sotilasilmailun tukikohtana ja muutettiin siviili-ilmailun käyttöön 10. heinäkuuta 1943. Vuonna 1993 lentoasemasta tuli Venäjän federaatiossa kansainvälinen.


title: Koltsovon kansainvälinen lentoasema

text: Vuonna 2005 Koltsovo oli Venäjän viidenneksi suurin lentoasema ja siitä tuli lentoasemien kansainvälisen neuvoston jäsen. Vuonna 2006 lentoasemaa käytti 1 764 948 matkustajaa, ja rahtia kulki 15 519 tonnia. Vuonna 2007 oli matkustajamäärä 2 345 097, mikä merkitsi 32,9 %:n kasvua edelliseen vuoteen. Kasvu oli Venäjän lentoasemista vuoden suurin. Matkustajamäärässä samalle tasolle yllettiin vain Moskovan ja Pietarin lentoasemilla.


title: Koltsovon kansainvälinen lentoasema

text: Koltsovoon avattiin uusi kansainvälinen terminaali (Terminaali B) joulukuussa 2005 ja kotimaan terminaali (Terminaali A) lokakuussa 2007. Rakennukset valmistuivat lopullisesti vuonna 2009. Noin 50 vuotta palvellut vanha terminaalirakennus muutettiin liikelentoterminaaliksi (VIP-terminaali). Se palvelee Matkustajatilojen elävöittämiseen haettiin keinoja nykytaiteesta. Tätä toteuttava art-Koltsovo -tavoiteohjelma oli Venäjän lentoasemilla ainutlaatuinen.


title: Koltsovon kansainvälinen lentoasema

text: Uusi logistiikan keskus ja suuri rahtiterminaali ovat rakenteilla Koltsovon lentoasemalle. Kolmattakin kiitotietä on suunniteltu. Tuleva kiitotie mahdollistaisi liikennöinnin kaikilla laajarunkoisilla koneilla, joihin kuuluvat Boeing 747 ja Airbus A380.


title: Koltsovon kansainvälinen lentoasema

text: Noin 300 metriä lentoaseman uusien terminaalien koillispuolella sijaitsee paikallisliikenteen juna-asema "Aeroport Koltsovo".


title: Koltsovon kansainvälinen lentoasema

text: Asemalla on 53 lentokonepaikkaa. Asema on Ural Airlines ja Aviacon Zitotrans -lentoyhtiöiden päätoimipaikka.


title: Hank Haney

text: Hank Haney (s. 24. elokuuta 1955) on yhdysvaltalainen golfvalmentaja. Hän toimi Tiger Woodsin swingivalmentajana vuosina 2004–2010.


title: Stade de Houmet Es'Souk

text: Stade de Houmet Es'Souk on jalkapallostadion Houmet Es'Soukissa, Djerbassa, Tunisiassa. Stadionille mahtuu 12 000 katsojaa ja se toimii AS Djerban kotistadionina.


title: Stade 7 Novembre

text: Stade 7 Novembre () on monikäyttöinen stadion Radèsissa, Tunisiassa. Vuonna 2001 valmistunut stadion on yleisemmin käytössä jalkapallo- ja yleisurheilutapahtumissa. Stadionille mahtuu 60 000 katsojaa ja se toimii Tunisian jalkapallomaajoukkueen kotistadionina. Sitä pidetään Afrikan yhdestä parhaista stadioneista.


title: Forssan ammatti-instituutti

text: Forssan ammatti-instituutti (lyhennetään FAI) on toisen asteen ammatillinen oppilaitos, jonka omistaa Lounais-Hämeen ammatillisen koulutuksen kuntayhtymä. Kuntayhtymään kuuluvat Forssa, Humppila, Jokioinen, Somero, Tammela, Urjala ja Ypäjä.


title: Forssan ammatti-instituutti

text: Oppilaitos antaa koulutusta seuraavilla toimialoilla:Oppilaitoksessa on mahdollista suorittaa seuraavat ammattitutkinnot:


title: Stade Olympique de Sousse

text: Stade Olympique de Sousse () on monikäyttöinen jalkapallostadion, joka sijaitsee Soussessa, Tunisiassa. Stadioniin mahtuu 28 000 katsojaa ja se toimii Étoile Sportive du Sahelin kotistadionina.


title: Lappeenranta Festivals

text: Lappeenranta Festivals oli rock-henkinen kaupunkifestari, joka järjestettiin Lappeenrannan sataman alueella kuusi kertaa, aina heinäkuussa. Pääasiassa kotimaisia kärkiartisteja 2–5 illan aikana tarjonnut tapahtuma kantoi K-18 -leimaa koko olemassaolonsa ajan. Kohokohta nähtiin vuonna 2004, jolloin LPRF vastasi myös Linnoituksen Yö -tapahtumasta, jossa pääartisteina nähtiin Eppu Normaali, J. Karjalainen sekä toisaalla Kotiteollisuus ja varttuneemmalle väelle Jari Sillanpää. Tuolloinen 40 000 kävijää on edelleen tapahtumaennätys.


title: Lappeenranta Festivals

text: Lappeenranta Festivals järjestettiin viimeisen kerran vuonna 2007, jonka jälkeen se käytännössä liitettiin Linnoituksen yö-tapahtumaan. Myös viimeisenä itsenäisenä tapahtumanaan, Lappeenranta Festivals sai lavoille esiintymään nimekkäitä artisteja. Esiintyjiä olivat muun muassa Antti Tuisku, Hanna Pakarinen, Yö,PMMP, Kotiteollisuus ja Zen Café.


title: Stade Taïeb Mhiri

text: Stade Taïeb Mhiri () on jalkapallostadion Sfaxissa, Tunisiassa. Stadion rakennettiin vuonna 1938 ja sinne mahtuu 22 000 katsojaa. Se toimii Club Sportif Sfaxienin kotistadionina.


title: Jonathan Bender

text: Jonathan Rene Bender (s. 30. tammikuuta 1981) on entinen yhdysvaltalainen koripalloilija. Hän syntyi Mississippin Picayunessa ja pääsi vuonna 1999 NBA:han suoraan high schoolista. Varauksen teki Toronto Raptors, mutta peliseurana oli koko ammattilaisuran ajan Indiana Pacers.


title: Jonathan Bender

text: Bender vetäytyi kaudella 2005–2006.


title: Kauraketo

text: Kauraketo on kulmakunta ja entinen koulupiiri Somerolla Jurvalan kylässä. Historialtaan se on yksi Someron lukuisien kartanoiden maille toisen maailmansodan jälkeen maanhankintalain mukaan muodostetuista asutusalueista, joille sodan jälkeen asutettiin luovutetusta Karjalasta tullutta siirtoväkeä. Synnyltään se poikkeaa useimmista muista siirtoväen asutusalueista siten, että se muodostettiin vapaaehtoisella kaupalla, kun 20 vuoksenrantalaista perhettä 30. kesäkuuta 1945 osti Somerolla myyntiin tulleen Kaurakedon kartanon.


title: Kauraketo

text: Kaurakedon kartano, jonka asukkaiksi vuoksenrantalaiset tulivat, oli viereisessä Sillanpään kylässä Somerolla sijaitsevan Åvikin kartanon entinen sivutila. Se oli erotettu Åvikin kartanon kanssa yhdysviljelyksessä olleesta Jurvalan kartanosta itsenäiseksi tilaksi vuonna 1925 perinnönjaon yhteydessä. Åvikin sivutilana Kauraketo oli ainakin jo 1900-luvun alussa, ja mahdollisesti jo 1880-luvulla, jos kirjallisuudessa Kaurakedon isolle kivinavetalle annetut hieman vaihtelevat rakennusajat pitävät paikkansa.


title: Kauraketo

text: Muuta asutusta kuin itse Kaurakedon kartano työväenasuntoineen alueella ei juuri ollut, koska entiset Jurvalan kartanon torpat oli Åvikin kartanon vuokra-alueiden järjestelyssä vuonna 1924 siirretty kartanon muille tiluksille, joko pääkartanon maille Someron Sillanpään kylään Paimionjoen pohjoispuolelle tai Åvikin kanssa myös yhdysviljelyksessä olleen Kerkolan kylän Tiensuun talon tiluksille Jurvalan kylän etelärajalle. Tämä teki uusien asukkaiden saavuttua Kaurakedosta lähes täysin karjalaisen yhteisön, kun hämäläistä kantaväestöä oli koko kylässä lopulta vain muutamia perheitä.


title: Kauraketo

text: Mitään kartanotyylistä päärakennusta Kaurakedossa ei koskaan ollut, koska sivukartanoon ei sellaista tarvittu, eikä sitä kartanon itsenäistyttyäkään ollut rakennettu. Alueen maamerkkinä toimi sitä tehokkaammin kartanon suuri kivinavetta, jonka vintille uudet asukkaat ensimmäiseksi kesäksi majoittuivat.


title: Kauraketo

text: Aluksi uudet asukkaat asuivat Kaurakedon kartanoa yhteistaloudessa majoittuneena entisiin muonamiesten asuntoihin. Peltotyöt tehtiin yhdessä, suuri kivinavetta oli kaikkien yhteiskäytössä ja puhelimiakin oli vain yksi.


title: Kauraketo

text: Tavoitteena oli kuitenkin saada maat jaetuksi, ja 4. marraskuuta 1947 järjestettiin anotun halkomisuusjaon ensimmäinen toimituskokous. Kokouksia pidetiin vielä neljä lisää, kunnes 17.9.1948 voitiin pitää loppukokous. Jaon tuloksena kartanoon kuuluvien tilojen maat jaettiin 20:ksi tilaksi, jotka jaettiin osakkaille arvalla. Tätä ennen osakkaat joutuivat vielä maanluovuttajiksi, kun kartanon ylimääräiseksi katsotusta maasta muodostettiin kaksi viljelystilaa ja kaksi asuntoviljelystilaa muille maansaantiin oikeutetuille. Rakentamiseen uusilla tiloilla päästiin kesällä 1949 ja sitä jatkettiin kahtena seuraavana kesänä. Neljä tilaa jäi Kaurakedon mäelle, ja kivinavetta jaettiin tasan näiden kesken.


title: Kauraketo

text: Aluksi Kaurakedon lapset kävivät koulua naapurikylässä Pitkäjärvellä, mutta kun matka oli pitkä (noin neljä kilometriä), tehtiin aloite oman koulupiirin perustamiseksi. Koulupiiri perustettiin 29. kesäkuuta 1951 ja koulu aloitti toimintansa vuokratiloissa syksyllä 1952. Samaan aikaan koululle etsittiin tonttia, ja kun sellainen löytyi, päätös koulun rakentamisesta tehtiin vuonna 1955. Koulutyö uudessa koulussa voitiin aloittaa vuoden 1957 alusta. Koulu toimi Kaurakedossa 40 vuotta vuoden 1992 loppuun. Pitkäaikaisia opettajia koulussa olivat muun muassa Erkki Eräkorpi (vuosina 1957–1985) ja Terttu Partanen (vuosina 1957–1972).


title: Kauraketo

text: Kaurakedon kivinavetta paloi vuonna 1986, mutta rakennettiin uudelleen, joskaan ei alkuperäiseen muotoonsa. Vuonna 2001 alkuperäisistä 20:stä viljelmästä jatkoi tuotantoaan alkuperäisten omistajien jälkeläisten omistuksessa yhdeksän ja muiden omistuksessa kaksi. Tilojen keskimääräinen peltopinta-ala oli samalla noussut alkuperäisestä 14–18 hehtaarista 36 hehtaariin. Lopuista yhdeksästä talosta kuusi oli asuttuina ja kaksi tyhjillään tai kesäasuntoina ja neljää omistivat vielä alkuperäisten omistajien jälkeläiset. Kaurakedon asukasmäärä vuoden 2000 lopulla oli 61 henkilöä, eli noin puolet siitä mitä se oli vuonna 1945, kun Kauraketoon muutti 123 ihmistä, samalla kun maataloudesta toimeentulonsa saavien määrä oli noin kolmannes vuoden 1945 määrästä. Tämä vastaa hyvin yhteiskunnan yleistä kehitystä. Kaurakedon kansakoulun tiloissa toimi vuodesta 1994 vanhusten palvelukoti Iltatuuli, joka lopetti toimintansa vuonna 2010. Vuonna 2012 entisen koulun tiloihin oltiin perustamassa majataloa.


title: Kauraketo

text: Tunnettu Kaurakedon siirtoväkeen kuulunut oli politiikan tutkija, Tampereen ja Jyväskylän yliopistojen valtio-opin apulaisprofessori Tatu Vanhanen (1929–2015), jonka vanhemmat Taavi ja Anna Vanhanen olivat yksi Kaurakedon alkuperäisistä osakasperheistä. Myös Tatu Vanhasen poika, Suomen pääministerinä vuosina 2003–2010 toiminut Matti Vanhanen asui vanhempineen Kaurakedossa vuodet 1956–1958 ja myöhemmin teini-ikäisenä osallistui siellä maatilan töihin, muun muassa leikkuupuintiin. Vuonna 2001 Tatu Vanhanen yhdessä kauraketolaisen työryhmän kanssa julkaisi Kaurakedosta kyläkirjan.


title: Kauraketo

text: Kaurakedon koulun tunnettuihin oppilaisiin kuuluu vuoden 2011 Diili-ohjelman voittanut Jarno Purtsi.


title: Islannin naisten jalkapallomaajoukkue

text: Islannin naisten jalkapallomaajoukkue on Islannin naisten edustusjoukkue jalkapallossa. Se toimii Islannin jalkapalloliiton alaisuudessa. Joukkue selvisi ensimmäistä kertaa 12 osallistujan laajuisina vuonna 2009 pidettyihin Euroopan-mestaruuskilpailuihin voittamalla kaksiosaisessa jatkokarsinnassa Irlannin. Vuoden 2013 EM-kilpailuihin Islanti pääsi voitettuaan jatkokarsinnassa Ukrainan ja selviytyi itse kisoissa puolivälieriin. Vuonna 2017 EM-kilpailuissa pelattiin 16 joukkueen lopputurnaus, jonne Islanti pääsi karsintalohkonsa voittajana. Jo vuoden 1995 EM-kisoissa Islanti ylsi alkukarsinnan kautta puolivälieräotteluihin mutta tuolloin lopputurnaukseen selviytyi vain neljä parasta.


title: Islannin naisten jalkapallomaajoukkue

text: Vuoden 2009 EM-kilpailuissa Islanti hävisi alkulohkossaan Ranskalle 1–3, Norjalle 0–1 ja Saksalle 0–1. Näin se sijoittui alkulohkossaan neljänneksi eikä selviytynyt puolivälieriin. Joukkueen ainoa maalintekijä oli Hólmfrídur Magnúsdóttir. Vuoden 2013 EM-kilpailuissa Islanti pelasi Norjan kanssa tasan 1–1, hävisi Saksalle 0–3 ja voitti Alankomaat 1–0 ja selviytyi parhaana lohkokolmosena puolivälieriin, joissa se hävisi Ruotsille 0–4. Vuoden 2017 EM-kilpailuissa Islanti hävisi kaikki kolme alkulohko-otteluaan: Ranskalle 0–1, Sveitsille 1–2 ja Itävallalle 0–3.


title: Kobryn

text: Kobryn (, IPA: ['kɔbrɨn], , ) on keskikokoinen kaupunki ja hallintopiiri Brestin alueella Valko-Venäjän lounaisosissa. Kobrynin kaupunki on Kobryinin hallintopiirin keskuspaikka ja osa. Vuoden 2009 lokakuun väestönlaskussa koko hallintopiirin asukasluku oli 88 037, joista Kobrynin kaupungissa asui 51 166 henkeä.


title: Kobryn

text: Liikenneyhteyksistä merkittävimpiin kuuluu kaupungin eteläpuolitse kiertävä nelikaistainen moottori- ja valtatie M1. Se paitsi yhdistää kaupunkeja Brest–Kobryn–Baranavitšy–Minsk, on osa eurooppatietä E30 ja luo nopean tieyhteyden rajojen yli sekä länteen että itään. Eurooppatie E85 saapuu puolestaan Liettuan Vilnasta Lidan ja Slonimin kautta kaupunkiin koillisesta M1:n suuntaisena kantatienä P2. Kobrynista eurooppatie E85 jatkaa valtatienä M12 etelään Ukrainan rajalle. Valko-Venäjän eteläinen länsi-itäsuuntainen valtatie M10 (Kobryn–Pinsk–Mozyr–Homel) yhdistää paikkakunnan maan eteläisiin teollisuuskaupunkeihin. Kobrynin läpi kulkee myös merkittävä, maan eteläiset teollisuuskaupungit yhdistävä rautatie.


title: Robson (albumi)

text: Robson on vuonna 1967 Suomeen muuttaneen brittilaulaja Frank Robsonin debyyttialbumi, joka julkaistiin vuonna 1974.A-puoli


title: Robson (albumi)

text: B-puoli


title: Maladzetšna

text: Maladzetšna (, IPA: [maɫa'dzʲetʂna]) eli Molodetšno (, ) on kaupunki ja hallintopiirin keskus Minskin alueella Valko-Venäjällä, runsas 70 kilometriä pääkaupunki Minskin luoteispuolella. Vuoden 2009 väestötietojen mukaan kaupungin asukasluku oli 94 282. Maladzetšnenskin hallintopiirin asukasluku 138 375 sisälsi kaupungin ohella Radaškovitšyn kaupunkimaisen taajaman (5 518 as.) ja ympäröivän maaseudun väestön.


title: Bob Saget

text: Robert ”Bob” Lane Saget (s. 17. toukokuuta 1956 Philadelphia, Yhdysvallat) on yhdysvaltalainen stand up -koomikko, televisiojuontaja, näyttelijä, ääninäyttelijä ja elokuvantekijä. Hänet tunnetaan varsinkin kotimaassaan parhaiten Daniel Tannerin roolista perhedraamassa "Full House" (1987–1995) sekä "Amerikan hauskimmat kotivideot" -sarjan juontamisesta vuosina 1989–1997. Näiden lisäksi Saget tunnetaan rivosta stand up -komiikastaan, johon kuuluu monesti koomisia lauluja akustisen kitaran säestäminä.


title: Bob Saget

text: Saget on esiintynyt sivuosissa ja cameorooleissa monissa televisiosarjoissa, kuten "Huff – terapian tarpeessa", "Aikahyppy", "Joey", "Entourage" ja "Kova laki". Hän on ollut myös ääninäyttelijänä animaatiossa "Madagascar" ja kertojana komediasarjassa "Ensisilmäyksellä".


title: Bob Saget

text: Vuonna 2007 Saget esiintyi ensimmäistä kertaa HBO:n järjestämässä stand up -spesiaalissa, joka on sittemmin julkaistu DVD:llä. Vuonna 2008 Saget oli "Comedy Central Roast" -sarjan ”piinapenkissä”.


title: Pasa ja Atpo

text: Pasa ja Atpo on suomalainen kolumnistiparivaljakko, joka on kirjoittanut kolumneja esimerkiksi City-lehteen. Kolumneissaan he käsittelevät asioita, jotka vituttavat heitä. Pasa ja Atpo ovat julkaisseet "Eniten vituttaa kaikki" -trilogian, johon kuuluvat kirjat "Eniten vituttaa kaikki" (2008), "Toiseksi eniten vituttaa kaikki" (2009) ja "Kolmanneksi eniten vituttaa kaikki" (2010). Pasalla ja Atpolla on myös blogi ja he ovat julkaisseet myös viisi kalenteria (2010–2015).


title: Slonim

text: Slonim (, , ) on keskikokoinen kaupunki Hrodnan alueella Valko-Venäjän länsiosissa. Kaupungin asukasluku oli vuonna 2009 yhteensä 48 970 ja koko Slonimin hallinnollisen piirin 67 288 henkeä.


title: Slonim

text: Slonimin piirissä sijaitsee Valko-Venäjän ortodoksipappien koulutuskeskus (Minskin ylempi ortodoksinen teologinen seminaari). Se on eräs Valko-Venäjän yksityisistä korkeakouluista ja samalla eräs maan runsaasta viidestäkymmenestä korkeakouluopetusta antavasta oppilaitoksesta.


title: Sudenjuoksu

text: Sudenjuoksu on Erkki Hämäläisen jännityskirja, joka julkaistiin vuonna 1978. Se kertoo Kim Jouha -nimisestä henkilöstä, joka pakenee susikoiransa kanssa saksalaisen terroristijärjestön jäseniä.


title: Stay Awhile

text: Stay Awhile on englantilaissyntyisen Frank Robsonin vuonna 1976 julkaistu toinen sooloalbumi.A-puoli


title: Stay Awhile

text: B-puoli


title: Köyhdytetty uraani

text: Köyhdytetty uraani on uraanipolttoaineen valmistuksessa syntyvä sivutuote. Köyhdytetty uraani sisältää pääosin uraani-238-isotooppia. Uraanin väkevöinnissä, polttoaineeksi jalostettavassa uraanissa, uraani-235-isotoopin osuutta pyritään kasvattamaan, jolloin heikommin radioaktiivinen uraani-238 jää jäljelle. Jokaista 4% isotooppirikastettua uraanikilogrammaa kohden syntyy noin 7 kg köyhdytettyä uraania (ja enemmän rikastetussa suhde kasvaa progressiivisesti). Köyhdytetyssä uraanissa U-235 osuus on noin 0,2 %, kun luonnonuraanissa sitä on noin 0,72 %. Köyhdytetty uraani on vähemmän radioaktiivista kuin luonnon uraani tai rikastettu uraani. Köyhdytettyä uraania käytetään pääasiallisesti aseteollisuudessa panssariammusten ja panssarien valmistuksessa, koska metalli on tiheää, siitä valmistetuilla ammuksilla on hyvä läpäisykyky ja panssareilla hyvä torjuntakyky. Näitä ammuksia on käytetty ainakin Lähi-idän (Irak) sodissa sekä Kosovossa. Köyhdytettyä uraania käytetään muun muassa sairaaloissa säteilysuojana sekä vastapainoissa.


title: Köyhdytetty uraani

text:
Yhdysvallat, Yhdistynyt kuningaskunta ja Ranska käyttävät painavana ja kovana tunnettua köyhdytettyä uraania panssarinläpäisevissä ammuksissa. Nämä ovat The Royal Societyn mukaan aiheuttaneet pahimmillaan vakavia terveysongelmia paikalliselle siviiliväestölle, erityisesti lapsille sekä pysyviä ympäristön saastumisongelmia. Vaikutukset sotilaiden terveyteen vaihtelivat työtehtävistä riippuen vähäisestä merkittäviksi.
Myös Maailman terveysjärjestö havaitsi tutkimuksissaan köyhdytetyn uraanin vaikuttavan haitallisesti terveyteen. Säteilyturvakeskuksen mukaan suomalaisten virtsasta mitataan samanlaisia uraanilukemia kuin sotilailla, joihin on osunut köyhdytetystä uraanista valmistettu sirpale. STUK kehottaa kuitenkin välttämään kontaktia köyhdytetyn uraanin kanssa kuten muidenkin raskasmetallien. Yhdysvaltain valtiollinen lääketiedeakatemia, "Institute of Medicine", ei löytänyt suuria riskejä ja totesi laajemman tutkimuksen kannattavan.


title: Köyhdytetty uraani

text: Köyhdytetyllä uraanilla on raskasmetalleille, kuten lyjijylle, ominaiset kemialliset terveysriskit. Se voi kerääntyä elimistöön yhdisteenä, esim. veden mukana, munuaisiin tai maksaan. Tällöin seurauksena voi olla raskasmetallimyrkytys ja munuaisten vaurioituminen.


title: Köyhdytetty uraani

text: Kansainvälinen atomienergiajärjestö toteaa vuoden 2003 raportissaan, että tieteellinen näyttö todistaa että köyhdytetyllä uraanilla ei ole välittömiä merkittäviä terveyshaittoja (""based on credible scientific evidence, there is no proven link between DU exposure and increases in human cancers or other significant health or environmental impacts""). Järjestö huomauttaa, että kuten muut raskasmetallit, se saattaa hengitettynä tai syötynä olla suurissa pitoisuuksissa myrkyllinen erityisesti munuaisille (""Like other heavy metals, DU is potentially poisonous. In sufficient amounts, if DU is ingested or inhaled it can be harmful because of its chemical toxicity. High concentration could cause kidney damage"").


title: Köyhdytetty uraani

text: Siinä missä, köyhdytetty uraani (U-238) on melko vaaratonta isossa kappaleessa heikon säteilynsä johdosta, esimerkiksi uraani-ammusta voi käsitellä ilman suojavälineitä, tai uraanipanssaroidussa ajoneuvossa voi olla ilman erityisiä suojavälineitä. Köyhdytetyllä uraanilla "on" kuitenkin radiologinen terveysriski- ja ekologinen vaikutus. Jos köyhdytettyä uraania on käytetty ammuksessa osa uraanista hienoutuu laukaisun tai iskun yhteydessä hienoksi pölyksi. Tällöin vaarana on hengittää tai nielaista radioktiivisia uraanipölyhiukkasia. Hengitettynä tai nielaistuna, niin kuin mikä tahansa alfa-säteilijä, U-238 voi alfa-hajota ja näin lähteneen Alfa-hiukkasen suuri liike-energia voi hajottaa kemiallisia molekyylisiteitä kudoksissa, keuhkoissa, ruuansulatuselimistössä ja DNA:ssa. Tämä voi pitkän vaikutusajan myötä aiheuttaa vakavia terveysriskejä kuten syöpää ja DNA:n vaurioitumista. DNA:n vaurioituminen sukusoluissa johtaa mm. kasvaneeseen keskenmenon riskiin sekä kehittyvän alkion mutaation, epämuodostumisen tai epäkehittymisen riskiin. Piilevä DNA-vaurio voi periytyä monessa sukupolvessa. Tästä on viitteitä mm. Irakissa ja Kosovossa, mutta USA ei ole myöntänyt, että mutaatioilla ja köyhdytetyn uraanin käytöllä olisi yhteyttä.


title: Köyhdytetty uraani

text: Sotatoimialueilla, missä on käytetty ammuksia (ja panssareita) köyhdytetystä uraanista, nousee maastossa ja vesistöissä U-238 osuus huomattavasti luonnolliseen verrattuna. Elinolosuhteet tällaisella alueella ovat vaaralliset, sillä sekä kemiallinen, että radiologinen terveysriski kasvaa merkittävästi. Asutus tällaisella alueella voi kärsiä köyhdytetyn uraanin aiheuttamasta korkeasta syöpäriskistä ja geenimutaatioista kymmeniä vuosia, sillä U-238 puoliintumisaika on 4.468 Mrd. vuotta. Sotilasstrategisesti tämä on eräällä tavalla hyöty, sillä alueille ei periaatteessa enää voida asuttaa siviileitä, tai sijoittaa sotilastukikohtia. Käytännössä näitä terveysvaikutuksia pyritään kuitenkin salaamaan tai aliarvioimaan ja tietämättömyydestä, harhaanjohtamisen seurauksena tai muiden elinalueiden puuttumisen johdosta riskialueilla on siitä huolimatta asutusta. Radiologisia haittavaikutuksia kuten alueen väestön geeniperimän vaurioitumista ei voi havaita lyhyeellä aikajänteellä, siksi radiologista sodankäyntiä (köyhdytettyä uraania) käyttävät osapuolet voivat usein välttyä ylesen mielipiteen kritiikiltä tai kansanväliseltä oikeudelta. Köyhdytetyn uraanin käyttöä voi kiistämättä verrata ydinaseen tai kemiallisen aseen käyttöön ekologisen ja radiologisen terveysvaikutuksen näkökulmasta, koska se vaurioittaa pysyvästi paikallisen väestön geeniperimää ja elinympäristöä vastaavasti kuin Agent Orange tai Hiroshimaan ja Nagasakiin tiputetut atomipommit Little Boy ja Fat Man . Sotilasstrategisesti alueen väestön geeniperimän vaurioittaminen on huomattava etu, sillä se johtaa pitkällä aikajänteellä dramaattiseen väestönlaskuun ja luonnollisesti taistelumoraalin laskuun. Geeniperimän vaurioittaminen alistaa toisen osapuolen siviiliväestön jatkuvaan terveydenhoitarpeeseen, ja sitä kautta myös taloudelliseen alakynteen ja riippuvuuteen.


title: Władysław Komar

text: Władysław Komar (11. huhtikuuta 1940 Kaunas, Liettua – 17. elokuuta 1998 Ostromice, Puola) oli puolalainen kuulantyöntäjä, olympiavoittaja Münchenissä 1972.


title: Władysław Komar

text: Komar otti osaa ensimmäisiin arvokisoihinsa Belgradin EM-kisoissa 1962 sijoittuen neljänneksi tasan 18 metrin työnnöllä. Tokion olympialaisissa 1964 hän oli yhdeksäs. Ensimmäinen mitali tuli EM-Budapestissa 1966, joissa Komar sai pronssia tuloksella 18,68. Mexico Cityn olympialaisissa Komar jäi kuudenneksi tuloksella 19,28. Seuraavan vuoden EM-kisoissa Komar ei ollut mukana, mutta Helsingin EM-kisoissa 1971 hän sai jälleen pronssia työnnettyään kolmannellaan 20,04. Lopulta Münchenin olympialaisissa kokenut Komar työnsi ensimmäisellään uransa parhaan työnnön 21,18 ja voitti kultaa olympiahistorian tiukimmassa kuulakilpailussa; neljä parasta mahtui neljän sentin sisään ja hopeamitalisti George Woods hävisi vain sentillä. Komarin uran viimeiset arvokilpailut olivat Rooman EM-kisat 1974, joissa hän oli kuudes tuloksella 19,82. Vuonna 1980 hän työnsi veteraanien ME:n 19,97, mutta ei enää päässyt olympialaisiin.


title: Władysław Komar

text: Uransa aikana – ja myös sen jälkeen – Komar eli boheemielämää ja joutui useita kertoja kilpailukieltoon käytöksensä takia. Myöhemmin hänestä tuli yökerholaulaja ja näyttelijä, joka esiintyi mm. Roman Polańskin elokuvassa Merirosvot. Vuonna 1993 hän pyrki poliittiseen virkaan Puolan oluenrakastajien puolueen edustajana. Komar kuoli auto-onnettomuudessa yhdessä toisen puolalaisen olympiavoittajan, Tadeusz Ślusarskin kanssa.


title: Coast to Coast AM

text: Coast to Coast AM on yhdysvaltalainen myöhäisillan/yön yöradio/talk show. Ohjelma käsittelee eri aihe-alueiden asioita, mutta viimeaikaiset ohjelmat ovat liittyneet joko paranormaaleihin ilmiöihin, UFOihin tai salaliittoteorioihin. Ohjelman kehitti Art Bell. Se lähetään seitsemänä yönä viikossa iltakymmenen ja aamukahden välillä Yhdysvaltain Tyynenmeren aikaa. Ohjelman tuottaa Premiere Radio Networks.


title: Coast to Coast AM

text: George Noory aloitti vierailevana juontajana Coast-to-Coast-ohjelmassa ennen kuin hän korvasi Ian Punnettin sunnuntaiöiden isäntänä. Hänen ensimmäinen ohjelmansa lähetettiin 28. huhtikuuta 2001. Ensimmäinen tammikuuta 2003 Noory otti haltuunsa arkiöiden isännyyden Art Belliltä, joka oli päättänyt siirtyä sivuun. Nooryn juontaessa arkiyöt ja Art Bellin isännöidessä viikonloput, Coast to Coast AM on Yhdysvaltain kuunnelluimpia myöhäis-illan/yön radio-ohjelmia. Ohjelma on kuultavissa Suomessa aamupäivisin. Puheradio Radio Rapu lähettää Coast to Coast ohjelmaa öisin klo 22-06


title: Villa Lidköping BK

text: Villa Lidköping Bandyklubb on jääpalloseura Lidköpingistä, Ruotsista. Seuran edustusjoukkue pelaa Ruotsin pääsarjassa Elitserienissä.


title: Villa Lidköping BK

text: Seura perustettiin tammikuussa 1934 nimellä "Villa Bandyklubb". Alkuaikoina seura pelasi yksittäisiä otteluita ja paikallissarjoja. Vuonna 1951 joukkue sijoitettiin sarjasysteemiuudistuksessa nelosdivisioonaan, josta se nousi vuosikymmenen aikana kaksi sarjaporrasta ylemmäs kakkosdivisioonaan.


title: Villa Lidköping BK

text: Villa esiintyi Ruotsin korkeimmalla sarjatasolla ensimmäistä kertaa kaudella 1966-67. Seuran parhaimmat saavutukset ovat kaksi hopeamitalia jotka tulivat vuosina 1975 ja 1983. Viime vuosina Villa on taas ollut yksi Ruotsin parhaista seuroista, mutta loppuotteluun asti se ei ole selviytynyt.


title: Villa Lidköping BK

text: Saavutuksia Jääpallon maailmancupissa


title: Orgaaniset peroksidit

text: Orgaaninen peroksidi on yhdiste, jonka toiminnallisessa ryhmässä on yksinkertainen happi–happi-sidos (R-O-O-R'). Jos R' on vety puhutaan hydroperoksideista. Peresterin yleinen rakenne on RC(O)OOR.


title: Orgaaniset peroksidit

text: Orgaanisen peroksidin rakenteen happi–happi-sidos katkeaa helposti, jolloin muodostuu radikaaleja. Tämä vuoksi niitä käytetään usein reaktion käynnistäjinä polymeroinnissa. Useimmiten tähän käytetyt peroksidit ovat metyylietyyliketoniperoksidi ja bentsoyyliperoksidi. Muita petrokemianteollisuuden sovellutuksia, joihin orgaanisia peroksideja käytetään ovat muovien kovettaminen ja ristisilloitus.


title: Orgaaniset peroksidit

text: Orgaaniset peroksidit ovat hyvin vahvasti hapettavia ja myös helposti räjähtäviä aineita. Useita orgaanisia peroksideja kuten asetoniperoksidia ja tert-butyylihydroperoksidia käytetäänkin räjähdysaineina tai hapettimina.


title: Nival Interactive

text: Nival Interactive on venäläinen tietokonepelejä kehittävä yritys, ja sen pääpaikka on Moskova. Nivalin perusti Sergei Orlovski Moskovassa vuonna 1996.


title: Nival Interactive

text: Yhtiö on pääasiassa keskittynyt strategiapelien tekemiseen, joissa on kuitenkin paljon myös roolipelien elementtejä. Sen tunnetuimpia tuotoksia ovat "Etherlords", "Blitzkrieg" -pelisarja sekä "Silent Storm".


title: Nival Interactive

text: Yhtiö julkaisi vuonna 2005 "Heroes of Might and Magic" -sarjan viidennen osan "Heroes of Might and Magic V", johon on sittemmin julkaistu kaksi lisäosaa, "" (2006) sekä "" (2007).


title: Kirovin stadion

text: Kirovin stadion oli Pietarin Ristisaarella sijainnut, bolsevikkijohtaja Sergei Kirovin mukaan nimetty yleisurheilu- ja jalkapallostadion.


title: Kirovin stadion

text: Stadionin rakentaminen aloitettiin vuonna 1932 ja se otettiin käyttöön vuonna 1950. Stadionin suunnitteli arkkitehti Aleksandr Nikolski. Alun perin katsojakapasiteetiksi oli suunniteltu 100 000, mutta sittemmin istumapaikkojen määräksi tuli 80 000. Kirovin stadion toimi jalkapallojoukkue Zenitin kotistadionina aina vuoteen 1989 saakka sekä vuonna 1992. 1970-luvulla stadionilla tehtiin laajamittaiset uudistustyöt arkkitehti A. Pribulskin johdolla. Stadion isännöi vuoden 1994 hyvän tahdon kisoja.


title: Kirovin stadion

text: Vuonna 2005 stadion katsottiin turvattomaksi, jolloin se päätettiin purkaa ja rakentaa tilalle nykyisin Petrovski-stadionilla pelaavalle Zenitille uusi 60 000-paikkainen kotikenttä.


title: Randy Matson

text: James Randel ("Randy") Matson (s. 5. maaliskuuta 1945 Kilgore, Teksas) on entinen yhdysvaltalainen kuulantyöntäjä, olympiavoittaja Mexico Cityssä 1968.


title: Randy Matson

text: Randy Matson vietti lapsuutensa Pampassa, Teksasin osavaltion länsiosassa. Ensimmäisiin yleisurheilukilpailuihinsa hän otti osaa 12-vuotiaan voittaen 50 ja 100 jaardin juoksut sekä pituus- ja korkeushypyn - mutta jäi kuulantyönnössä kuudenneksi. Lukiossa hän oli tähti kolmessa lajissa, amerikkalaisessa jalkapallossa, koripallossa ja yleisurheilussa. Yliopistotasolla hän edusti Texas A&M -yliopistoa.


title: Randy Matson

text: Matson oli 199 cm pitkä ja painoi parhaassa kunnossa ollessaan 127 kg. Vasta 18-vuotiaana hän työnsi kuulaa jo yli 18 metriä ilman minkäänlaista punttiharjoittelua. Tokion olympialaisissa Matson työnsi neljännellä kierroksella kärkituloksen 20,20 ja samalla ennätyksensä. Vain pari minuuttia myöhemmin Dallas Long meni kärkeen voittoon riittäneellä 20,33 kantaneella työnnöllä.


title: Randy Matson

text: Seuraavana vuonna Matson työnsi huikean maailmanennätyksen 21,52 - edellinen ennätys oli Longin 20,68. Vuonna 1967 hän paransi ennätyksen lukemiin 21,78. Samana vuonna hän suoritti kanditaatintutkinnon kauppatieteissä ja hänet varattiin kolmessa eri ammattilaisdraftissa: amerikkalaisen jalkapallon NFL:ään sekä koripallon NBA:han ja sen tuolloin voimissaan olleeseen kilpailijaan ABA:han. Hän luopui kuitenkin molemmista sivulajeistaan keskittyen kuulantyöntöön.


title: Randy Matson

text: Mexico Cityn olympialaisissa Matson työnsi finaalin ensimmäisellä työnnöllä voittotuloksen 20,45. Matson oli lajissaan ylivoimainen muutaman vuoden ajan. Vuoden 1972 olympiakarsinnoissa hän jäi yllättäen neljänneksi eikä päässyt kisoihin. Tämän jälkeen hän vetäytyi kilpakentiltä, mutta palasi pian ITA:n ammattilaistalliin, jossa hän ei kuitenkaan enää menestynyt Brian Oldfieldin hallitessa ammattilaiskisoja.


title: Randy Matson

text: Matson kilpaili myös kiekonheitossa, jossa hän teki vuonna 1967 USA:n ennätyksen 65,16.


title: Randy Matson

text: Matson on työskennellyt Texas A&M -yliopiston tehtävissä urheilu-uransa jälkeen. Hän toimi aiempien yliopisto-opiskelijoiden järjestön johtajana vuosina 1972 - 1999, jolloin jäi eläkkeelle. Vuonna 2003 hän palasi takaisin yliopistotyöhön, mutta kärsittyään sydänongelmista seuraavana vuonna Matson erosi tehtävästään viettäkseen enemmän aikaa kuuden lapsenlapsensa kanssa.


title: Ralph Rose

text: Ralph Waldo Rose (17. maaliskuuta 1885 Healdsburg, Kalifornia – 16. lokakuuta 1913 San Francisco, Kalifornia) oli yhdysvaltalainen yleisurheilija, kolminkertainen kuulantyönnön olympiavoittaja.


title: Ralph Rose

text: Rose oli aikakautensa jättiläinen, 198 cm pitkä ja painoi ensimmäisen olympiavoittonsa aikoihin 104 kg, mutta viimeisen olympiavoiton saavuttaessaan Rose painoi jo lähes 150 kg. Opiskellessaan Michiganin yliopistossa hän voitti yhteensä seitsemän Yhdysvaltain mestaruutta kuulantyönnössä, kiekonheitossa ja keihäänheitossa. Rose oli etevä nyrkkeilijä, pystyi hyppäämään korkeutta 180 cm ja pelasi myös amerikkalaista jalkapalloa.


title: Ralph Rose

text: Ensimmäisissä olympialaisissaan Saint Louisissa Rose voitti kultaa kuulassa epävirallisella ME-tuloksella 14,81. Kiekonheitossa Rose sai saman tuloksen kuin voittaja Martin Sheridan, kultamitalisti ratkaistiin ylimääräisillä heitoilla. Rosen kuulatulos paransi Richard Sheldonin olympiaennätystä 71 senttimetriä. Myös kiekonheiton jaettu voittotulos 39,28 oli uusi olympiaennätys. Moukarinheitossa Rose sai pronssia tuloksella 45,73 ja painonheitossa hän oli kuudes.


title: Ralph Rose

text: Neljä vuotta myöhemmin Lontoossa Rose uusi kuulavoittonsa vaatimattomalla tuloksella 14,21. Työnnöt tapahtuivat kaatosateen vallitessa nurmikolle maalatusta kalkkiympyrästä ilman reunuksia, mikä selittää heikot tulokset. Lisäksi Rose osallistui köydenvetoon USA:n joukkueessa ilman menestystä. Avajaisissa Rose oli USA:n lipunkantaja ja kieltäytyi suureksi osaksi irlantilaistaustaisten joukkuetoveriensa tukemana tervehtimästä lipulla kuningasta. Martin Sheridanin kerrotaan selittäneen Rosen tekoa toteamuksella "Tämä lippu ei kumarra yhdellekään maalliselle kuninkaalle." Väitetään, että lippuvälikohtaus olisi ollut syynä brittituomarien useille amerikkalaisvastaisille tuomioille kisojen aikana.


title: Ralph Rose

text: Seuraavana vuonna Rose työnsi sittemmin ensimmäiseksi viralliseksi maailmanennätykseksi hyväksytyn tuloksen 15,54, jonka rikkoi Emil Hirschfeld vasta 19 vuotta myöhemmin.


title: Ralph Rose

text: Tukholman olympialaisissa Rose voitti kuulantyönnon molempien käsien yhteistuloksen, mutta jäi varsinaisessa kuulakilpailussa toiseksi Patrick McDonaldin jälkeen. Yhteistuloksessa Rose työnsi oikealla 15,23 ja vasemmalla 12,47, varsinaisessa kilpailussa paremmalla kädellään 15,25. Lisäksi Rose otti osaa moukarinheittoon (yhdeksäs) ja kiekonheittoon (yhdestoista).


title: Ralph Rose

text: Rose kuoli vasta 28-vuotiaana lavantautiin kotikaupungissaan San Franciscossa.


title: Richard Sheldon

text: Richard Sheldon (9. heinäkuuta 1878 – 23. tammikuuta 1935) oli yhdysvaltalainen yleisurheilija, kuulantyönnön olympiavoittaja Pariisissa 1900. Voittotulos oli uusi olympiaennätys 14,10. Sheldon sai myös pronssia kiekonheitossa.


title: Richard Sheldon

text: Sheldon työnsi uuden olympiaennätyksen sekä karsinnassa 13,80 kantaneella työnnöllä sekä loppukilpailussa, jossa hänen tuloksensa oli 14,10. Edeltävä olympiaennätys oli ollut Robert Garrettin 11,22.


title: Bichon

text: Bichon voi viitata seuraaviin koirarotuihin:


title: Etelänliito-orava

text: Etelänliito-orava eli assapan ("Glaucomys volans") on oravien heimoon kuuluva jyrsijä ja toinen kahdesta pohjoisamerikkalaisesta liito-oravalajista.


title: Etelänliito-orava

text: Tylppäkuonoisen etelänliito-oravan ruumiin pituus on noin 12 senttimetriä ja massa 45–100 grammaa. Lajille tyypillinen piirre on puusta puuhun liitämisen mahdollistava takajalkoja yhdistävä ihopoimu. Oravan häntä on noin yhdeksän senttiä pitkä, ja sitä peittää tiheä karva.


title: Etelänliito-orava

text: Laji viihtyy metsissä ja pesii puunkoloihin. Ravinnoksi kelpaavat hedelmät, siemenet ja eläinperäinen ravinto. Lisääntymiskausi alkaa helmi–maaliskuussa, ja tiineys kestää 20 vuorokautta. Naaras synnyttää kerralla 2–6 poikasta.


title: Etelänliito-orava

text: Tieteellinen sukunimi "Glaucomys" tarkoitaa harmaata hiirtä ja lajinimi "volans" lentävää.


title: Etelänliito-orava

text: Nisäkäsnimistötoimikunta on ehdottanut, että etelänliito-oravan suomenkieliseksi nimeksi vaihdettaisiin ”amerikanliito-orava”. Tätä nimeä on perinteisesti käytetty "Glaucomys sabrinus" -lajista, jolle taas toimikunta ehdottaa uutta nimeä ”kanadanliito-orava”.


title: Filippiinienkummituseläin

text: Filippiinienkummituseläin ("Tarsius syrichta") on kummituseläimiin kuuluva laji.


title: Filippiinienkummituseläin

text: Filippiinienkummituseläinten silmät ovat suuret. Takajalat ovat oleellisesti etujalkoja pidemmät, säären molemmat luut ovat osittain kasvaneet yhteen ja jalkapöydän luut ovat hyvin pitkät. Varpaiden kärjet ovat levinneet pyöreiksi levyiksi ja toimivat imukuppien tapaan. Häntä on pitkä ja vahva. Ruumis on 15–18 cm pitkä, häntä 22–25 cm pitkä ja painoa on 80–140 g.


title: Filippiinienkummituseläin

text: Filippiinienkummituseläimet syövät hyönteisiä ja pieniä selkärankaisia, erityisesti sisiliskoja.


title: Filippiinienkummituseläin

text: Naaras saa yhden poikasen noin kuuden kuukauden kantoajan jälkeen.


title: SEAT Exeo

text: SEAT Exeo on SEATin vuosina 2008–2013 valmistama ylemmän keskiluokan henkilöautomalli. Se on uudelleennimetty Audi A4 (B7), jonka tuotantolinja siirrettiin valmistuksen päätyttyä Audin tehtaalta Saksasta SEATin tehtaalle Espanjaan. Auton ulkonäköä on muokattu vastaamaan muuta SEAT-mallistoa, ja kojelauta on peräisin A4:n avomallista. Exeo esiteltiin Pariisin autonäyttelyssä syksyllä 2008.


title: SEAT Exeo

text: Vuoden 2010 Euro NCAP -kolaritestistä Exeo sai tulokseksi neljä tähteä viidestä.


title: SEAT Exeo

text: Moottoreina olivat aluksi 1,6-litrainen (102 hv) bensiinimoottori ja 2,0-litrainen (120/143 hv) TDI-dieselmoottori. Keväällä 2009 valikoimaa täydensivät turboahdetut bensiinimoottorit 1,8 T (150 hv) ja 2,0 TFSI (200 hv), joista jälkimmäisessä oli suorasuihkutus. Lisäksi dieselistä tuli tarjolle 170-hevosvoimainen versio.


title: SEAT Exeo

text: Keväällä 2010 turboahdettu ja suorasuihkutteinen 1,8 TSI (160 hv) korvasi aiemman 1,8-litraisen. Samaan aikaan 2,0 TFSI:stä tuli 210-hevosvoimainen versio. Saman vuoden syksyllä 1,6-litrainen poistui valikoimasta ja 1,8 TSI:stä tuli tarjolle myös pienitehoisempi 120-hevosvoimainen versio. 2,0 TFSI poistui vuoden 2012 lopulla.


title: Grimminsukeltajakauris

text: Grimminsukeltajakauris ("Sylvicapra grimmia") on onttosarvisten ("Bovidae") heimoon kuuluva sorkkaeläin ja sukeltajakauriiden ("Sylvicapra") suvun ainoa laji. Siitä tunnetaan 13 alalajia.


title: Grimminsukeltajakauris

text: Grimminsukeltajakauriin sarvet ovat pysyvät, haarattomat ja niitä voi olla molemilla sukupuolilla (uroksilla ne ovat suuremmat kuin naarailla) tai pelkästään urospuolisilla yksilöillä. Grimminsukeltajakauris on noin 85–115 cm:n pituinen ja se painaa 12–16 kg. Sen säkäkorkeus on 45–60 cm ja hännän pituus on 10–12 cm.


title: Grimminsukeltajakauris

text: Laji on levinnyt koko Saharan eteläpuoliseen Afrikkaan, lukuun ottamatta Guineanlahden trooppisia rannikkometsiä, Zairea ja Afrikan sarvea. Laajan levinneisyytensa ansiosta se on arvioitu elinvoimaiseksi lajiksi. Sen elinympäristöön kuuluvat metsäsaarekkeet, savannit ja pensaikkoiset alueet. Kaurista tavataan myös vuoristoissa ja ylängöillä.


title: Grimminsukeltajakauris

text: Lajin ravintona ovat lehdet, vesat, silmut, siemenet, hedelmät ja joskus myös hyönteiset.


title: Grimminsukeltajakauris

text: Naaraan kanto-aika kestää noin seitsemän kuukautta ja se synnyttää yleensä yhden vasan.


title: Grimminsukeltajakauris

text: Nisäkäsnimistötoimikunnan ehdotus lajin uudeksi suomenkieliseksi nimeksi on "savannipuikkija".


title: Geoffroynhämähäkkiapina

text: Geoffroynhämähäkkiapina eli hämähäkkiapina ("Ateles geoffroyi") on hämähäkkiapinoihin ("Atelidae") kuuluva laji.


title: Geoffroynhämähäkkiapina

text: Geoffroynhämähäkkiapinan ruumis on noin 38-63 cm pitkä, häntä on 20-89 cm ja painoa on noin 6 kg. Hännän viimeinen neljännes on hyvin taipuisa, alapuoleltaan karvaton ja hyvin tuntoherkkä. Hännän kaljussa ihossa on jokaisella yksilöllä eri tavalla kulkevia linjoja.


title: Geoffroynhämähäkkiapina

text: Naaras saa yhden poikasen noin 20 viikon kantoajan jälkeen; se on emostaan riippuvainen noin 10 kuukauden ajan.


title: Peveril Meigs

text: Peveril Meigs, III (5. toukokuuta 1903 Flushing New York, Yhdysvallat – 16. syyskuuta 1979 Wayland, Massachusetts, Yhdysvallat) oli yhdysvaltalainen maantieteilijä, joka tuli tunnetuksi maapallon kuivien alueiden tutkijana ja työstään Meksikon Baja Californian alueen alkuperäisasukkaiden parissa.


title: Peveril Meigs

text: Meigs syntyi New Yorkissa. Hän muutti perheensä kanssa Santa Barbaraan, Kaliforniaan. Meigs opiskeli Kalifornian yliopistossa Berkeleyssä, josta hän valmistui maisteriksi vuonna 1925 ja tohtoriksi vuonna 1932. Opiskeluaikanaan hän kiinnostui Baja Californian alueesta ja teki alueelle ensimmäisen retkensä opiskelutoverinsa C. W. Thornthwaiten kanssa.


title: Peveril Meigs

text: Vuonna 1926 Meigs teki toisen retkensä Baja Californiaan. Mukana oli myös hänen ohjaajansa Carl O. Sauer. Tämän jälkeen Meigs vieraili alueella joka kesä seuraavien kolmen vuoden ajan. Hän keskittyi dominikaanien lähetysasemien ja näitä ympäröivien alkuperäisasukkaiden yhteisöjen maantieteeseen. Vuonna 1928 Meigs asui useita viikkoja kiliwa-intiaanien kanssa ja tutki heitä. Hän palasi vielä vuonna 1936 kiliwojen pariin ja viimeisteli tutkimuksensa, jotka julkaistiin vuonna 1939 nimellä "The Kiliwa Indians of Lower California".


title: Peveril Meigs

text: Valmistumisensa jälkeen Meigs opetti Kaliforniassa ja Louisianassa. Vuosina 1942–1945 hän toimi tiedustelupalvelu Office of Strategic Servicesin maantieteilijänä ja vuosina 1948–1949 Arctic Institute of North American palveluksessa. Meigs työskenteli melkein koko uransa ajan maapallon kuivien alueiden tutkijana. Hän jakoi vuonna 1953 maan kuivat alueet kolmeen kategoriaan. Äärimmäisen kuivilla alueilla on täysin sateettomia 12 kuukauden jaksoja, kuivilla alueilla sataa vettä korkeintaan 250 mm vuodessa ja puolikuivilla 250–500 mm vuodessa. Alle 250 mm sadetta vuodessa saavia alueita pidetään aavikkoina ja puolikuivia alueita aroina.


title: Sairaalan syke (suomalainen televisiosarja)

text: Sairaalan syke on suomalainen televisiosarja, joka esitettiin Sub-kanavalla. Sarjassa kuvataan dokumentaarisesti sairaalan arkea. Ohjelmassa nähdään monenlaisia potilaita ja siinä kuvataan toimintaa leikkaussaleissa, poliklinikalla, vastasyntyneiden osastolla ja kirurgisella osastolla. Ohjelma on kuvattu Jorvin sairaalassa Espoossa. Sarjassa ovat mukana hoitajat Jyri, Jenni, Jaana, Tero, Anki, Annukka, Jaana, Katja ja Jukka. Ohjelmassa kuvaillaan potilaiden hoitoa, työntekijöiden kahvihuoneiden rupattelua, päivystystä, ja potilaita. Sairaalan syke alkoi Subilla 29. elokuuta 2008.


title: Grantingaselli

text: Grantingaselli ("Nanger granti", syn. "Gazella granti") on itäisessä Afrikassa elävä gasellilaji. Nisäkäsnimistötoimikunta on ehdottanut lajille uutta suomenkielistä nimeä "isogaselli".


title: Grantingaselli

text: Grantingasellin ruumis on 140–170 cm pituinen ja eläin painaa 60–82 kg. Sen säkäkorkeus on 85–95 cm ja hännän pituus 25–35 cm. Kyljissä on selvä värien rajaviiva, joskin musta juova puuttuu. Päässä on valkeat juovat sarvien tyveltä silmien molemmille puolille. Uroksella on noin 60 cm:n mittaiset S-kirjaimen muotoiset sarvet. Naaraan sarvet ovat hieman edellistä lyhyemmät.


title: Grantingaselli

text: Etiopian ja Somalian eteläosista Itä-Ugandaan, koko Keniaan ja Tansanian eteläosiin saakka.


title: Illinoisin yliopisto, Chicago

text: Illinoisin Chicagon-yliopisto eli UIC on Illinois'n osavaltiossa, Chicagossa, sijaitseva julkisrahoitteinen yliopisto. Sen lääketieteellinen tiedekunta on yksi Yhdysvaltain suurimmista. Yliopisto kuuluu Illinoisin yliopisto -järjestelmään, joka koostuu kolmesta kampusyliopistosta. Kaksi muuta sijaitsevat Urbana-Champaignissa ja Springfieldissa.


title: Illinoisin yliopisto, Chicago

text: Illinoisin yliopiston Chicagon-kampus juontaa juurensa kolmesta 1800-luvun lopulla perustetusta yksityisestä terveysalan oppilaitoksesta: Chicagon terveysalan oppilaitokset liitettiin vuosien 1896-97 aikana Illinoisin yliopistoon. Vuonna 1965 avattiin uusi kampusalue.


title: Christopher Heino-Lindberg

text: Christopher Heino-Lindberg (s. 29. tammikuuta 1985 Helsingborg, Ruotsi on ruotsalainen jääkiekkomaalivahti, joka siirtyi kaudeksi 2011–2012 Ruotsin kolmannen sarjatason Nackaan. Urallaan hän on pelannut myös Elitserienissä, jossa on voittanut Ruotsin-mestaruuden.


title: Christopher Heino-Lindberg

text: Heino-Lindberg pelasi ensimmäisen aikusten ottelussa Allsvenskanissa Hammarby IF:ssä kaudella 2002–2003. Montreal Canadiens varasi hänet NHL:ään. Seuraavalla kaudella hän pelasi Allsvenskania sekä Vallentunassa että Hammarbyssä, jota edusti myös kauden 2004–2005.


title: Christopher Heino-Lindberg

text: Kaudeksi 2005–2006 Heino-Lindberg siirtyi Ruotsin pääsarjassa pelaavaa Färjestadia. Heti ensimmäisellä kaudellaan hän oli mukana voittamassa Ruotsin-mestaruutta. Hän pelasi Färjestadissa vielä kaksi seuraavaa kautta ja siirtyi kaudeksi 2008–2009 Allsvenskanissa pelaavaan AIK:hon. Ensimmäisellä kaudellaan AIK:ssa Heino-Lindbergillä oli Allsvenskanin paras torjuntaprosentti ja vähiten päästettyjä maaleja. Toisella kaudella hän oli nostamassa AIK:ta takaisin Elitserieniin.


title: Christopher Heino-Lindberg

text: Elitserienissä Heino-Lindberg pelasi kaudella 2010–2011 vain neljä ottelua. Loukkaantumisten takia hän ei lopulta saanut seuraavalle kaudelle uutta sopimusta Elitserieniin. Hän siirtyikin elokuussa 2011 Ruotsin kolmanneksi korkeammalla sarjatasolla pelaavaan Nackaan.


title: Iso Hiekka-aavikko

text: Iso Hiekka-aavikko on aavikko Australiassa Länsi-Australian ja Pohjoisterritorion alueilla.


title: Iso Hiekka-aavikko

text: Iso Hiekka-aavikko on pääosin alavaa hiekka-aavikkoa. Punaiset pitkät ja rinnakkaiset hiekkadyynit peittävät valtaosan aavikosta. Alueella on kuitenkin myös joitakin matalia kukkuloita ja suolajärviä. Ison Hiekka-aavikon pohjoisosan ilmasto on trooppista, ja myös trooppisia monsuuneja esiintyy.


title: Iso Hiekka-aavikko

text: Ison Hiekka-aavikon alueella on vain vähän asutusta. Merkittävimmät keskukset ovat Telfer Länsi-Australiassa ja Yulara Pohjoisterritoriossa. Uluru-Kata Tjutan kansallispuisto sijaitsee Ison Hiekka-aavikon kaakkoisosassa.


title: Astyanaks

text: Astyanaks (, ”kaupungin valtias”) oli kreikkalaisessa mytologiassa Hektorin ja Andromakhen poika. Syntymässään hänelle annettiin nimi Skamandrios () Skamandros–joen mukaan, mutta troijalaiset nimesivät hänet Astyanaksikseksi hänen asemansa vuoksi kaupungin uljaimman sankarin esikoispoikana.


title: Astyanaks

text: Troijan kukistumisen jälkeen Andromakhe kätki lapsen puolisonsa hautakammioon. Astyanaks kuitenkin löydettiin piilostaan, jolloin kreikkalaiset peläten Astyanaksin kostavan vartuttuaan isänsä kuoleman, päättivät kreikkaliset heittää lapsen alas kukistuneen Troijan muureilta. Lähteestä riippuen tämän teki joko Odysseus tai Neoptolemos – tosin Seneca kertoo lapsen hypänneen itse muurilta alas Odysseuksen lausuessa Kalkhaan ennustusta, joka vaati lapsen uhraamista suotuisien tuulien varmistamiseksi.


title: Astyanaks

text: Tarinasta on lukuisia muunnelmia keskiajalta ja renessanssin aikakaudelta, joissa Astyanaks onnistui pelastumaan Troijan tuhosta ja perusti myöhemmin uuden Troijan.


title: Astyanaks

text: Myös Herakleella oli saman niminen poika yhden Thespioksen tyttären kanssa.


title: Nasarawa

text: Nasarawa eli Nassarawa on yksi Nigerian 36 osavaltiosta. Se sijaitsee maan keskiosassa. Nasarawan pinta-ala on 27 117 neliökilometriä. Vuoden 2006 väestönlaskennan alustavien tulosten mukaan Kwarassa oli noin 1 863 000 asukasta.


title: Nasarawa

text: Nasarawan pääkaupunki on Lafia ja maatalous on seudun tärkein elinkeino. Raaka-ainevaroina alueelta löytyy suolaa ja bauksiittia.


title: Robinhood

text: Robinhood oli suomalainen halpahalliketju. Ketjun toimipaikat sijaitsivat Haminassa, Heinolassa, Hollolassa, Kotkassa, Karhulassa, Kouvolassa, Pernajassa, Kuusaankoskella, Inkeroisissa, Lappeenrannassa, Mäntsälässä ja Porvoossa.


title: Robinhood

text: Jukka Saastamoinen ja Seppo Saastamoinen perustivat ketjun yhdessä vuonna 1987 Kouvolaan. Vuonna 2005 ketjun omistus siirtyi Tokmanni-konsernille 36,6 miljoonalla eurolla. Syksyllä 2015 kaikki Robinhood-myymälät muutettiin Tokmanneiksi.


title: Niger (osavaltio)

text: Niger on yksi Nigerian 36 osavaltiosta. Se sijaitsee maan länsiosassa. Nigerin pinta-ala on noin 76 363 neliökilometriä. Vuoden 2006 väestönlaskennan alustavien tulosten mukaan Nigerissä oli noin 3 950 000 asukasta. Väestössä on sekä kristittyjä että muslimeita, mutta osavaltio on päättänyt noudattaa islamilaista lakia.


title: Niger (osavaltio)

text: Nigerin pääkaupunki on Minna. Osavaltioon saanut nimensä Niger-joesta. Kaksi Nigerian suurinta vesivoimalaa sijaitsevat tässä osavaltiossa, samoin Kainji-järven ympärille perustettu Kainjin kansallispuisto.


title: Tarim (joki)

text: Tarim on joki Kiinassa. Se on Sinkiangin alueen merkittävin joki. Tarim muodostuu kahden joen kohdatessa Xinjiangin länsiosassa. Yarkandin lähdejoki mukaan laskettuna Tarimin pituus on 2 030 kilometriä.


title: Tarim (joki)

text: Tarim virtaa itään Taklimakanin aavikon lävitse. Se laskee vetensä Lop Norin kausittaiselle järvi- ja suoalueelle. Tarim-joen allasta ympäröivät korkeat vuoristot: Tienšan, Pamir ja Kunlun.


title: Tarim

text: Tarim voi viitata seuraaviin paikkoihin:


title: Ogun (osavaltio)

text: Ogun on yksi Nigerian 36 osavaltiosta. Se sijaitsee maan lounaisnurkassa Beninin rajalla. Ogunin pinta-ala on 16 762 neliökilometriä. Vuoden 2006 väestönlaskennan alustavien tulosten mukaan Ogunissa oli noin 3 728 000 asukasta.


title: Ogun (osavaltio)

text: Ogunin pääkaupunki on Abeokuta. Ogun on Nigerian suurin koolapähkinöiden tuottaja.


title: Paavo Tirkkonen

text: Paavo Juhani Tirkkonen (2. lokakuuta 1947 Savonlinna – 5. elokuuta 2012) oli suomalainen jääkiekkoilija. Pelipaikaltaan hän oli puolustaja. Tirkkosen seurana oli Savonlinnan Pallokerho. Ammatiltaan Tirkkonen on sähköasentaja.


title: Paavo Tirkkonen

text: Tirkkonen pelasi jääkiekkoa SaPKon junioreissa kaudet 1960–1962. Edustusjoukkueeseen hän nousi vuonna 1963 ja pelasi SaPKossa aina vuoteen 1983. Kaudet 1966–1983 Tirkkonen pelasi yhtä kautta lukuun ottamatta SaPKon kapteenina. Tirkkonen pelasi myös SaPKon neljällä SM-sarjakaudella. Tirkkonen on pelannut 42 A-maaottelua ja 12 nuorten maaottelua. Olympialaisissa hän oli mukana vuonna 1968 Grenoblessa. Maajoukkueesta Tirkkosella on myös hopeaa Jaroslavin nuorten EM-turnauksesta. Uransa jälkeen Tirkkonen ryhtyi valmentajaksi. Nykyisin SaPKo on jäädyttänyt Tirkkosen pelinumeron 2.


title: Paavo Tirkkonen

text: Tirkkonen toimi myös pelaajavalmentajana jo SaPKon pelattua SM-sarjassa. Myöhemmin Tirkkonen on toiminut SaPKon A-nuorten valmentajan sekä kakkosvalmentajana SaPKon I-divisioonassa pelanneessa edustusjoukkueessa.


title: Paavo Tirkkonen

text: Ennen jääkiekkouransa alkua Tirkkonen pelasi jalkapalloa vuodesta 1959 vuoteen 1967. Viimeiset vuodet hän pelasi SaPKon edustusjoukkueessa. Jääpalloa Tirkkonen pelasi kaudet 1960–1963.


title: Paavo Tirkkonen

text: Paavo Tirkkosen poika Pekka Tirkkonen on jääkiekkoilija.


title: Péter Medgyessy

text: Péter Medgyessy (s. 19. lokakuuta 1942 Budapest) on unkarilainen poliitikko, joka oli Unkarin pääministeri vuosina 2002–2004. Hän erosi tehtävästään elokuussa 2004 hallituskoalition hajotessa. Medgyessy toimi kuitenkin väliaikaisena pääministerinä vielä 30 vuorokautta eroilmoituksensa jälkeen perustuslain mukaisesti sekä muutaman lisäpäivän kunnes Unkarin parlamentti oli hyväksynyt hänen seuraajansa Ferenc Gyurcsányn.


title: Péter Medgyessy

text: Budapestissa syntynyt Medgyessy luki teoreettista ekonomiikkaa Karl Marxin taloustieteellisessä yliopistossa (nyk. Budapestin Corvinusin yliopistossa). Medgyessy valmistui vuonna 1966, minkä jälkeen hän jatkoi opintojaan samassa yliopistossa, mutta tällä kertaa jatko-opiskelijana. Medgyessy puhuu ranskaa ja romaniaa sujuvasti ja osaa jonkin verran englantia ja venäjää.


title: Péter Medgyessy

text:
Valmistuttuaan yliopistosta Medgyessy työskenteli valtiovarainministeriön palveluksessa. Medgyessy nimitettiin valtiovarainministeriksi vuonna 1987 ja hän toimi Unkarin varapääministerinä 1988–1989. Kommunistihallinnon kaatumisen jälkeen Medgyessy siirtyi pankkiiriksi, minkä jälkeen hän toimi uudelleen valtiovarainministerinä 1996–1998 sosialistien ensimmäisessä hallituksessa. Medgyessy oli valtiovarainministerinä sosialistien kompromissiehdokas puolueen eri laitojen välillä. Medgyessy itse ei ollut puolueen jäsen.
Hän on naimisissa Katalin Csaplárin kanssa, ja heillä on yhteinen tytär, joka on syntynyt vuonna 1969. Tyttärensä lisäksi Medgyessyllä on vuonna 1970 syntynyt poika edellisestä avioliitostaan.


title: Ondo

text: Ondo on yksi Nigerian 36 osavaltiosta. Se sijaitsee maan länsiosassa. Ondon pinta-ala on 14 606 neliökilometriä. Vuoden 2006 väestönlaskennan alustavien tulosten mukaan Ondossa oli noin 3 441 000 asukasta. Suurin väestöryhmä ovat jorubat. Ijaw-heimoja asuu lähinnä rannikkoseudulla.


title: Ondo

text: Ondon pääkaupunki on Akure. Ondo on suuri kaakaon tuottaja.


title: Osun

text: Osun on yksi Nigerian 36 osavaltiosta. Se sijaitsee maan länsiosassa. Osunin pinta-ala on 9 251 neliökilometriä. Vuoden 2006 väestönlaskennan alustavien tulosten mukaan Osunissa oli noin 3 423 000 asukasta. Suurin väestöryhmä ovat jorubat. Jorubien kulttuurin keskeinen paikka Ife sijaitsee Osunissa.


title: Osun

text: Osunin pääkaupunki on Osogbo. Osavaltio on saanut nimensä Osun-joesta.


title: Juho Kananen

text: Kananen syntyi mökkiläinen Matts Kanasen ja Anna Kaisa Ikäheimosen lapsena vuonna 1874 Heinävedellä. Hän viljeli maata ensin torpparina ja myöhemmin itsenäisenä pienviljelijänä Heinäveden kunnassa. Kananen oli aktiivisesti mukana kotikuntansa kunnallispolitiikassa ja hän toimi muun muassa Heinäveden kunnanvaltuuston puheenjohtajana sekä Heinäveden kunnallislautakunnan jäsenenä.


title: Juho Kananen

text: Kansanedustajana Kananen toimi kahteen otteeseen ensin vuosina 1911–1914 ja myöhemmin vuosina 1919–1922 edustaen Mikkelin läänin vaalipiiriä. Eduskunnassa hän oli jäsenenä Maatalousvaliokunnassa, Suuressa valiokunnassa ja Talousvaliokunnassa.


title: Juho Kananen

text: Kananen oli naimisissa vuodesta 1903 lähtien Ida Maria Pitkäsen kanssa.


title: Plateau

text: Plateau on yksi Nigerian 36 osavaltiosta. Se sijaitsee maan keskiosassa. Plateaun pinta-ala on 26 899 neliökilometriä. Vuoden 2006 väestönlaskennan alustavien tulosten mukaan Plateaussa oli noin 3 179 000 asukasta. Osavaltiossa asuu yli 40 etnistä ryhmää, joista jokaisella on oma kielensä. Englanti on virallinen kieli, ja hausa on myös saamassa kannatusta kansainvälisenä kielenä. Väestön enemmistö on kristittyjä.


title: Plateau

text: Plateaun pääkaupunki on Jos. "Plateau" tarkoittaa tasankoa, ja osavaltio on saanut nimensä Josin tasangon mukaan.


title: Sokoto (osavaltio)

text: Sokoto on yksi Nigerian 36 osavaltiosta. Se sijaitsee maan luoteisnurkassa. Sokoton pinta-ala on 25 973 neliökilometriä. Vuoden 2006 väestönlaskennan alustavien tulosten mukaan Sokotossa oli noin 3 697 000 asukasta. Suurin väestöryhmä ovat hausat.


title: Sokoto (osavaltio)

text: Sokoton pääkaupunki on Sokoto, joka on ikivanha kaupunki ja toimi aikanaan Sokoton kalifaatin hallintokaupunkina. Suurin osa osavaltiosta kuuluu kuivaan Sahelin alueeseen; sitä ympäröivät savanni ja yksittäiset kukkulat. Maanviljelystä voidaan harjoittaa Sokoto-joen tulva-alueella.


title: Aarne Kauppinen

text: Arndt (Aarne) Kauppinen (4. heinäkuuta 1889 Rantasalmi – 7. heinäkuuta 1927 Rantasalmi) oli suomalainen käsityöläinen, pienviljelijä ja sosialidemokraattien kansanedustaja.


title: Aarne Kauppinen

text: Kauppinen syntyi torppari Johan Wilhelm Kauppisen ja Anna Josefina Lindin lapsena vuonna 1889 Rantasalmella. Hän suoritti kansakoulun ja työskenteli nuoruudessaan sekatyömiehenä sekä käsityöläisenä. Kauppinen oli aktiivisesti mukana kotikuntansa kunnallispolitiikassa ja hän toimi mm. Rantasalmen kunnanvaltuuston puheenjohtajana sekä Rantasalmen kunnallislautakunnan jäsenenä.


title: Aarne Kauppinen

text: Kansanedustajana Kauppinen toimi vuosina 1919–1922 edustaen Mikkelin läänin vaalipiiriä. Eduskunnassa hän oli jäsenenä Lakivaliokunnassa. Eduskuntatyönsä jälkeen hän toimi maanviljelijänä synnyinkunnassaan Rantasalmella.


title: Aarne Kauppinen

text: Kauppinen kuoli vuonna 1927 ainoastaan 38-vuotiaana.


title: Taraba

text: Taraba on yksi Nigerian 36 osavaltiosta. Se sijaitsee maan kaakkoisosassa. Taraban pinta-ala on 54 473 neliökilometriä. Vuoden 2006 väestönlaskennan alustavien tulosten mukaan Tarabassa oli noin 2 300 000 asukasta.


title: Taraba

text: Taraban pääkaupunki on Jalingo. Osavaltio on saanut nimensä sen eteläosien halki virtaavan Taraba-joen mukaan.


title: Nylén

text: Nylén on sukunimi. Nimi on Suomessa nykyisin 86 henkilöllä. Tunnettuja nimenkantajia:


title: Žlobin

text: Žlobin (, , ) on keskikokoinen kaupunki ja hallintopiiri Homelin alueella Valko-Venäjän eteläosissa. Vuoden 2009 väestötietojen mukaan kaupungissa asui 75 866 ihmistä. Koko hallintopiirin asukasluku 104 871 kattoi lisäksi ympäröivän maaseudun väestön sekä pienen 1 263 asukkaan Strešynin kaupunkimaisen taajaman (). Žlobinin kaupungin pinta-ala on 26 km². Paikkakunta mainitaan kirjallisissa dokumenteissa jo vuonna 1492, mutta kaupunki siitä muodostettiin vasta 1925.


title: Žlobin

text: Žlobin sijaitsee usean liikenneväylän kannalta edullisesti. Eurooppalainen suurjoki Dnepr virtaa navigoitavana kaupungin itäreunalla. Merenkulku on ollut kaupungille tärkeä; kaupungin vaakunassa on kuvattu heraldisesti tyylitelty purjealus. Minskin ja Homelin yhdistävä päärata kulkee kaupungin läpi; samoin maan itäinen päärata, joka muodostaa osan esimerkiksi Pietarin ja Kiovan välisestä rautatiestä. Žlobinin rautatieasema sijaitsee keskustassa, noin 200 metriä keskusaukion ja runsas 100 metriä piirin hallintorakennuksen eteläpuolella. Valtatie M5 (E271) Miskistä Homeliin kulkee aivan kaupungin pohjoispuolelta.


title: Žlobin

text: Teräksen suurvalmistaja BMZ:n (Бмз, Белорусский металлургический завод, Valko-Venäjän terästehdas) keskustoimipaikka sijaitsee Žlobinissa. Yritys valmistaa teräksestä tankoja, putkia, lankaa ja vaijeria. Tämä Valko-Venäjän suurimpiin kuuluva valtionyritys on kaupungin työllisyyden ja talouden tukipilari. BMZ:n tuotannosta 85 % viedään ulkomaille.


title: Huvipursi (televisio-ohjelma)

text: Huvipursi oli yksi TV1:n Viihdetoimituksen (ent. Ajanvietetoimitus) varhaisaikojen suuria kesäsarjoja. Kesällä 1966 tuotetun sarjan ideana oli tehdä Suomea tutuksi, kiertää kaunista Saimaan vesistöä pikinytky Mikolla ja pysähtyä lauantaisin tekemään suoria lähetyksiä eri paikkakunnilta. Mikko hinasi perässään kelluvaa tanssilavaa, joka toimi Mikon ja sataminen lisäksi ohjelman estradina. Suoran tv-lähetyksen päätyttyä sillä alkoivat tanssit. Lähetyksiä tehtiin Yleisradion ulkotuotantoautoilla Varkaudesta, Savonlinnasta, Puumalasta, Pistohiekasta ja Lappeenrannasta. Niissä oli mukana myös kuvaa reitin varrelta. Tällaisen television viihdesarjan tekeminen tuohon aikaan 60-luvun puolessa välissä oli melkoisen mittava urakka.


title: Huvipursi (televisio-ohjelma)

text: Huvipurressa esiintyivät suomalaisen viihdemaailman tähtien lisäksi paikalliset kyvyt. Joukkoon mahtui myös kansainvälisiä tähtiä kuten poplaulaja Millie Lappeenrannassa. Paikallista elämää valotettiin muun muassa haastatteluin ja insertein.


title: Huvipursi (televisio-ohjelma)

text: Ohjelmaa suunnittelivat ja tuottivat Aarre Elo, Matti Kuusla ja Jukka Virtanen (VEK). Ohjaajina toimivat Virtasen lisäksi Riitta Degerholm ja Erkki Pohjanheimo. Lavastaja oli Aimo Pöyhönen.


title: Insertti

text: Insertti () tarkoittaa televisiosanastossa etukäteen kuvanauhalle tai filmille tehtyä televisio-ohjelman osaa. Kokonaisuuteen leikataan jotain sisään. Yleensä on kyse suorista lähetyksistä tai yhtenä kokonaisuutena kerralla taltioidusta tv-ohjelmasta. Insertit ovat tyypillisiä makasiiniohjelmissa, kuten uutisissa ja ajankohtaislähetyksissä. Insertti voi olla esimerkiksi haastattelu, uutispätkä tai ohjelman kuvitusjakso.


title: Insertti

text: Makasiiniohjelmalla puolestaan tarkoitetaan ohjelmakokonaisuutta, jossa juontaja tai juontajat sitovat välispiikeillä yhteen erilaisia inserttejä ja mahdollisia suorana tehtäviä ohjelmaosuuksia kuten haastatteluja, keskusteluja tai musiikkiesityksiä.


title: Insertti

text: Nykyisin insert-termiä käytetään myös tietokonekielessä.


title: Bilel Yaken

text: Bilel Yaken (, s. 5. tammikuuta 1981 Biserta) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. Yaken on aikaisemmin edustanut CA Bizertinia ja Espérancea.


title: IFAB

text: International Football Association Board eli IFAB on jalkapallon säännöistä päättävä kansainvälinen elin.


title: IFAB

text: Elimen perustivat vuonna 1886 Yhdistyneen kuningaskunnan neljän osan (Englannin, Skotlannin, Walesin ja Pohjois-Irlannin; viimeksi mainittu kattoi ennen Irlannin itsenäistymistä koko Irlannin saaren) jalkapalloliitot yhtenäistämään lajin säännöt. Kansainvälinen jalkapalloliitto Fifa liittyi mukaan vuonna 1913.


title: IFAB

text: Elin kokoontuu nykyisin kahdesti vuodessa. Päätöksen läpiviemiseen tarvitaan kuusi ääntä kahdeksasta. Fifalla on käytössään neljä ääntä. Lisäksi perustajaliitoilla on yksi ääni kullakin.


title: Arbi Jabeur

text: Arbi Jabeur (, s. 25. toukokuuta 1985) on tunisialainen jalkapalloilija, pelipaikaltaan puolustaja. Hän edustaa tunisialaista Club Athlétique Bizertinia.


title: Arbi Jabeur

text: Jabeur aloitti uransa Espérancen riveissä kaudella 2004–2005, jossa hän voitti viiden kauden aikana muun muassa Tunisian cupin kolmesti ja kahdesti Tunisian pääsarjamestaruuden. Lokakuussa 2009 hän ilmoitti siirtyneensä libyalaiseen Al Ittihadiin kahden vuoden sopimuksella.


title: Sergijev Posad

text: Sergijev Posad () on kaupunki Moskovan alueella Venäjällä. Se sijaitsee Moskovan ja Jaroslavlin välisen rautatien varrella 71 kilometriä Moskovasta koilliseen. Kaupunki on Sergijev Posadin piirin keskus. Asukkaita on 110 878 henkeä (vuonna 2010).